
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 870 

23 Νοεμβρίου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β/16/2762 

Κανονισμός Προμηθειών Κέντρου Ηλεκτρονικού Υπολογι- 
στού Κοινωνικών Υπηρεσιών (Κ.Η.Υ.Κ.Υ.). 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 11 του Ν. 
1797/88 «Προμήθειες του Δημόσιου Τομέα και ρυθμίσεις 
συναφών θεμάτων» (ΦΕΚ Α' 164) όπως τροποποιήθηκαν 
με τις διατάξεις του άρθρου 38 του Ν. 2000/91 «Για την 
αποκρατικοποίηση, απλούστευση των διαδικασιών εκκα¬ 
θάρισης, ενισχύσεως των κανόνων ανταγωνισμού και άλ¬ 
λες διατάξεις» (ΦΕΚ Α’ 206). 

2. Τις διατάξεις του άρθρου 3 του Ν.Δ. 204/73 «Περί 
τροποποιήσεως και συμπληρώσεως της περί Κέντρου 
Ηλεκτρονικού Υπολογιστού Κοινωνικών Υπηρεσιών νομο¬ 
θεσίας» (ΦΕΚ Α' 268). 

3. Τις διατάξεις του Π.Δ. 173/90 «Κανονισμός Προμη¬ 
θειών δημοσίου» (ΦΕΚ Α' 62) όπως τροποποιήθηκαν με 
τις διατάξεις του Π.Δ. 137/91 (ΦΕΚ Α' 55). 

4. Τις διατάξεις του Π.Δ. 105/89 «Προσαρμογή της ελ¬ 
ληνικής νομοθεσίας περί κρατικών προμηθειών προς το 
Κοινοτικό Δίκαιο κ.λπ.» (ΦΕΚ Α' 45). 

5. Την αριθμ. Π1/2011/27.4.89 κοινή απόφαση του 
Αναπληρωτή Υπουργού Βιομηχανίας, Ενέργειας και Τε¬ 
χνολογίας και του Υφυπουργού Εμπορίου με θέμα «οδη¬ 
γίες για την κατάρτιση Κανονισμού Προμηθειών Φορέων 
(Κ.Π.Φ.)». 

6. Τις διατάξεις των άρθρων 23 παρ. 1 περιπτ. στ, 24 
παρ. 1 και 2 περιπτ. γ' και 27 παρ. 1 περιπτ. δ' του Ν. 
1558/85 «Κυβέρνηση και Κυβερνητικά Οργανα» (ΦΕΚ Α' 
137). 

7. Τις διατάξεις του άρθρου 29 Α' του Ν. 1558/85 (ΦΕΚ 
Α' 137) όπως προστέθηκαν με τις διατάξεις του άρθρου 
27 του Ν. 2081/92 (ΦΕΚ Α' 154). 

8. Την αριθμ. 2024/26.10.1993 κοινή απόφαση Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων»Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων 
Φοίβο Ιωανίδη» (ΦΕΚ Β' 833). 


9. Την γνώμη του Δ.Σ. του Κ.Η.Υ.Κ.Υ. που διατυπώθηκε 
στην αριθμ. 15/29.7.1994 συνεδρίαση αυτού. 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΚΑΝΟΝΙΣΜΟΣ ΠΡΟΜΗΘΕΙΩΝ 
ΚΕΝΤΡΟΥ ΗΛΕΚΤΡΟΝΙΚΟΥ ΥΠΟΛΟΓΙΣΤΟΥ 
ΚΟΙΝΩΝΙΚΩΝ ΥΠΗΡΕΣΙΩΝ (Κ.Η.Υ.Κ.Υ.) 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Πεδίο εφαρμογής - 
Αρμοδιότητα διενέργειας Προμηθειών 

1. Στις διατάξεις του παρόντος Κανονισμού υπάγονται οι 
προμήθειες που εκτελούνται από το ΚΗΥΚΥ και εφαρμό¬ 
ζονται αναλογικά και για τις αναθέσεις εκτέλεσης εργα¬ 
σιών του ΚΗΥΚΥ κατά τις διατάξεις της αριθμ. 2043748/ 
519/0026/22.5.1989 απόφασης του Υπουργού Οικονο¬ 
μικών που κυρώθηκε με το άρθρο 11 του Νόμου 1881 /90. 

2. Κάθε προμήθεια διενεργείται με απόφαση του Δ.Σ. 
του Κ.Η.Υ.Κ.Υ., κατόπιν αιτιολογημένης πρότασης της 
Διεύθυνσης Διοικητικού-Οικονομικού ή των αρμοδίων 
υπηρεσιακών μονάδων. 

3. Επιτρέπεται η απόφαση περί προμήθειας να εκδίδε- 
ται από τα παρακάτω όργανα, ανάλογα με την προϋπολο- 
γιζόμενη αξία του αντικειμένου της προμήθειας: 

α) Ο Γενικός Διευθυντής μέχρι του ποσού των διακο- 
σίων χιλιάδων (200.000) δραχμών. 

β) Ο Πρόεδρος του Δ.Σ. από διακόσιες χιλιάδες 
(200.000) δραχμές μέχρι του ποσού των πεντακοσίων χι¬ 
λιάδων (500.000) δραχμών. 

4. Με την απόφαση του αρμοδίου οργάνου καθορίζεται 
ο τρόπος διενέργειας της προμήθειας. Στην ίδια απόφαση 
δύναται να περιλαμβάνεται όρος περί αναδείξεως προμη- 
θευτού για διάρκεια ενός έτους από την υπογραφή της 
σύμβασης προμήθειας, δυναμένης της σύμβασης, ν’ ανα¬ 
νεωθεί για ένα ακόμη έτος μόνον κατόπιν αποφάσεως του 
Δ.Σ. του Κ.Η.Υ.Κ.Υ. 

5. Η έκδοση της απόφασης για κάθε προμήθεια προϋ¬ 
ποθέτει: 

α) Την ύπαρξη πίστωσης στον προϋπολογισμό του 
Κ.Η.Υ.Κ.Υ. 


β) Την πρόβλεψη της καλύψεως των αναγκών του 
Κ.Η.Υ.Κ.Υ. για ένα έτος, εφόσον η προμήθεια αναφέρεται 
σε υλικά που ικανοποιούν περιοδικές ανάγκες. 

V) Την ύπαρξη σαφφν στοιχείων (είδος, ποσότητα, ποιό¬ 
τητα, τίμημα, τρόπος πληρωμής, χρόνος παράδοσης). 

ΚΕΦΑΛΑΙΟ Β 

ΔΙΑΓΩΝΙΣΜΟΙ-ΑΞΙΟΛΟΓΗΣΗ-ΣΥΜΒΑΣΕΙΣ 
Άρθρο 2 

Προκήρυξη διαγωνισμού 

1. Οι όροι της διακήρυξης κάθε διαγωνισμού πρέπει να 
είναι σαφείς και πλήρεις. 

2. Στις περιπτώσεις ανοικτού διαγωνισμού, η διακήρυξη 
περιλαμβάνει τουλάχιστον τα ακόλουθα στοιχεία: 

α. Το είδος του διαγωνισμού. 

β. Το είδος, τις τεχνικές προδιαγραφές και την ποσό¬ 
τητα των προς προμήθεια υλικών, καθώς και τη δυνατό- 
τητα για τους προμηθευτές υποβολής προσφορών για μέ¬ 
ρος ή για το σύνολο των ζητουμένων υλικών. 

γ. Τον χρόνο, τον τόπο και τον τρόπο παράδοσης των 
υλικών ως και τον χρόνο παραλαβής τους. 

δ. Το όνομα, τη διεύθυνση, τον αρμόδιο υπάλληλο, τον 
αριθμό τηλεφώνου, την τηλεγραφική διεύθυνση και τον 
αριθμό τηλετύπου του ΚΗΥΚΥ. 

ε. Την προθεσμία μέσα στην οποία οι ενδιαφερόμενοι 
μπορούν να ζητήσουν από το ΚΗΥΚΥ τα σχετικά έγγραφα, 
το ποσό που τυχόν απαιτείται να καταβληθεί για την χορή¬ 
γηση των εγγράφων αυτών καθώς και τους όρους πληρω¬ 
μής αυτού. 

στ. Τα αρμόδια όργανα για την αποσφράγιση των προ¬ 
σφορών, τις ημερομηνίες, ώρα και τόπο αποσφράγισης, 
καθώς και τα πρόσωπα που δικαιούνται να παρίστανται. 
ζ. Το νόμισμα της προσφερόμενης τιμής, 
η. Τον τύπο, τα ποσοστά, το νόμισμα καθώς και τον 
χρόνο υποβολής των εγγυήσεων, καθώς και άλλες εξα¬ 
σφαλίσεις, εάν τυχόν ζητούνται. 

θ. Την πηγή της χρηματοδότησης και τον τρόπο πληρω¬ 
μής. 

ι. Τα στοιχεία και δικαιολογητικά που είναι αναγκαία για 
την εκτίμηση του κατώτατου ορίου οικονομικών και τεχνι¬ 
κών προϋποθέσεων τα οποία το ΚΗΥΚΥ απαιτεί από τους 
προμηθευτές. 

ια. Τα κριτήρια για την αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά καθορίζονται και 
τα στοιχεία με βάση τα οποία γίνεται η αξιολόγηση της 
προσφοράς 

ιβ. Την προθεσμία για την παραλαβή των προσφορών 
από το ΚΗΥΚΥ, την διεύθυνση στην οποία πρέπει να απο¬ 
σταλούν και την γλώσσα ή τις γλώσσες στις οποίες πρέπει 
να έχουν συνταχθεί. 

ιγ. Την ημερομηνία αποστολής περίληψης της διακήρυ- 
ξης °την Υπηρεσία Επισήμων Εκδόσεων των Ευρωπαϊκών 
Κοινοτήτων για δημοσίευση, όπως τούτο απαιτείται, 
ιδ. Τη διάρκεια ισχύος των προσφορών, 
ιε. Τις προϋποθέσεις αναπροσαρμογής του τιμήματος, 
εφόσον κρίνεται ότι απαιτείται τέτοιος όρος. 


ιστ. Τους απαράβατους όρους απόκλιση από τους 
οποίους συνεπάγεται οπωσδήποτε την απόρριψη της 
προσφοράς. 

3· Στις περιπτώσεις κλειστού διαγωνισμού, η διακήρυξη 
περιλαμβάνει τουλάχιστον τα ακόλουθα: 

α. Τα στοιχεία της παραπάνω παραγράφου 2 του άρ¬ 
θρου τούτου, εκτός των στοιχείων των εδαφίων ε, ιβ και ιδ. 

β. Τον τύπο και το περιεχόμενο των αιτήσεων συμμετο¬ 
χής,την προθεσμία για την υποβολή τους στο ΚΗΥΚΥ, τη 
διεύθυνση στην οποία πρέπει να υποβληθούν και τη 
γλώσσα ή τις γλώσσες στις οποίες πρέπει να συντα¬ 
χθούν. 

γ. Την ημερομηνία μέχρι την οποία θα αποσταλούν απο 
το ΚΗΥΚΥ οι προσκλήσεις για την υποβολή προσφορών. 

4. Η πρόσκληση για την υποβολή προσφορών περιλαμ¬ 
βάνει τουλάχιστον τα ακόλουθα: 

α. Την προθεσμία για την υποβολή των προσφορών, την 
διεύθυνση στην οποία πρέπει να αποσταλούν και τη 
γλώσσα ή τις γλώσσες στις οποίες πρέπει να έχουν συντα- 
χθεί. 

β. Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται καθώς 
και την ημερομηνία, ώρα και τόπο αποσφράγισης, 
γ. Την διάρκεια ισχύος των προσφορών. 

4α. Με την πρόσκληση αποστέλλεται σ’αυτούς που επι- 
λέχθηκαν για υποβολή προσφορών και η σχετική διακή¬ 
ρυξη μαζί με όλα τα συμπληρωματικά της διακήρυξης έγ¬ 
γραφα και στοιχεία. 

5. Στις περιπτώσεις πρόχειρου διαγωνισμού δεν απαι¬ 
τείται διακήρυξη. 

Άρθρο 3 

Τεχνικές προδιαγραφές 

1. Σε κάθε διακήρυξη και σύμβαση, επισυνάπτεται η τε¬ 
χνική προδιαγραφή του προς προμήθεια υλικού, ή αναφέ- 
ρεται συγκεκριμένη προδιαγραφή. 

2. Οι τεχνικές προδιαγραφές των υπό προμήθεια υλικών 
ορίζονται από το ΚΗΥΚΥ και περιλαμβάνουν όλα εκείνα τα 
τεχνικά χαρακτηριστικά, ώστε τα υλικά αυτά να εκπληρώ¬ 
νουν τον σκοπό για τον οποίο προορίζονται. 

3. Δεν επιτρέπεται η αναγραφή όρων στις διακηρύξεις, 
στις συμβάσεις προμηθειών και στις τεχνικές προδιαγρα¬ 
φές που να προσδιορίζουν προϊόντα ορισμένης κατα¬ 
σκευής ή προέλευσης, ή μεθόδους επεξεργασίας οι 
οποίες έχουν ως αποτέλεσμα να ευνοούν ορισμένες επι¬ 
χειρήσεις ή προϊόντα, εκτός εξαιρετικών περιπτώσεων 
κατά τις οποίες το αντικείμενο της διακήρυξης δεν επι¬ 
τρέπει την κατάρτιση συγκεκριμένων τεχνικών προδια¬ 
γραφών. Επίσης δεν επιτρέπεται να αναφέρονται οι τεχνι¬ 
κές προδιαγραφές σε εμπορικά σήματα, διπλώματα ευρε¬ 
σιτεχνίας, τύπους ορισμένης προέλευσης ή παραγωγής, 
εκτός εάν υποχρεωτικά συνοδεύονται από τις λέξεις « ή 
αντίστοιχο«και εφόσον δεν είναι σαφής και πλήρως κατα¬ 
νοητές απο όλους τους ενδιαφερομένους. Οι τεχνικές 
προδιαγραφές θα περιλαμβάνουν, όταν απαιτείται, τις με¬ 
θόδους ποιοτικού ελέγχου των υλικών κατά την παραλαβή 
και τα εργαστήρια στα οποία διενεργούνται οι έλεγχοι. 

Άρθρο 4 

Κανόνες Δημοσιότητας 

1. Στις περιπτώσεις ανοικτού και κλειστού διαγωνισμού, 
το ΚΗΥΚΥ μεριμνά για ευρεία γνωστοποίηση της σχετικής 
διακήρυξης και ειδικότερα: 

α. Για τη δημοσίευση περίληψης των ουσιωδών στοι¬ 
χείων της διακήρυξης σε δύο τουλάχιστον οικονομικές 
εφημερίδες. 

β. Για την ανάρτηση της περίληψης σε εμφανές μέρος 
στα Γ ραφεία του ΚΗΥΚΥ. 

γ. Γ ια την αποστολή της διακήρυξης στα διάφορα Επιμε¬ 
λητήρια, Συνδέσμους, Πρεσβείες και στον Ελληνικό Ορ¬ 
γανισμό Μικρομεσαίων Μεταποιητικών Επιχειρήσεων και 
Χειροτεχνίας (ΕΟΜΜΕΧ). Στην περίπτωση κλειστού δια¬ 
γωνισμού αποστέλλεται η σχετική ανακοίνωση. 

δ. Γ ια τη διάθεση της διακήρυξης ή της σχετικής ανακοί¬ 
νωσης σε περίπτωση κλειστού διαγωνισμού στους ενδια¬ 
φερομένους από την ημερομηνία δημοσίευσης της περί¬ 
ληψής της. 

2. Πέραν από την παραπάνω δημοσίευση, περίληψη της 
διακήρυξης αποστέλλεται στην Υπηρεσία Επισήμων Εκ¬ 
δόσεων των Ευρωπαϊκών Κοινοτήτων, εφόσον η προϋπο- 
λογισθείσα αξία, εκτός του Φόρου Προστιθέμενης Αξίας, 
είναι ίση ή μεγαλύτερη από την αντίστοιχη αξία σε δραχ¬ 
μές 200.000 Ευρωπαϊκών Λογιστικών Μονάδων, ποσόν το 
οποίο ισχύει κατά την έκδοση του παρόντος,ή την αντί¬ 
στοιχη αξία, ύστερα από ενδεχόμενη αναπροσαρμογή του 
παραπάνω ποσού. 

3. Η δημοσίευση της περίληψης της διακήρυξης στον 
ελληνικό τύπο δεν γίνεται πριν απο την ημερομηνία απο¬ 
στολής της περίληψης της διακήρυξης στην Υπηρεσία 
Επισήμων Εκδόσεων των Ευρωπαϊκών Κοινοτήτων, η 
οποία πρέπει να αναφέρει και την ημερομηνία αυτή και 
δεν μπορεί να περιέχει πληροφορίες διάφορες απο τις δη¬ 
μοσιευόμενες στην Επίσημη Εφημερίδα των Ευρωπαϊκών 
Κοινοτήτων. 

4. Η δαπάνη για τη δημοσίευση περίληψης της διακήρυ¬ 
ξης στον μεν ελληνικό τύπο, βαρύνει το ΚΗΥΚΥ, στην δε 
Επίσημη Εφημερίδα των Ευρωπαϊκών Κοινοτήτων, την 
Κοινότητα. 

5. Ολα τα παραπάνω ισχύουν και σε κάθε περίπτωση 
που απαιτείται δημοσίευση ανακοίνωσης σχετικά με δια¬ 
γωνισμό που έχει προκηρυχθεί. 

Άρθρο 5 

Γλώσσα 

1. Ολα τα έγγραφα που απαιτούνται για τη διενέργεια 
των διαγωνισμών και τη συμμετοχή σ’ αυτούς συντάσσο- 
νται στην Ελληνική γλώσσα. 

2. Από τη διακήρυξη μπορεί να επιτρέπεται η υποβολή 
των τεχνικών στοιχείων της προσφοράς στην Αγγλική 
γλώσσα. 

Άρθρο 6 

Προσόντα και δικαιολογητικά συμμετοχής 

.1. Κάθε προμηθευτής, που επιθυμεί να λάβει μέρος στο 
διαγωνισμό, καλείται ν’αποδείξει την εγγραφή του σε 
επαγγελματικό και εμπορικό μητρώο κατά τους όρους που 

καθορίζονται από τους Νόμους της Χώρας που είναι εγκα¬ 
τεστημένος, σύμφωνα με τα οριζόμενα ειδικότερα στο άρ¬ 
θρο 4 του Π.Δ. 137/91 (περί τροποποίησης του Π.Δ. 173/ 
1990). 

2. Οι δικαιούμενοι συμμετοχής στους διαγωνισμούς υπο¬ 
βάλλουν μαζί με την προσφορά τους, τα εξής δικαιολογη- 
τικά: 

α. Οι Ελληνες πολίτες: 

(1) Εγγύηση συμμετοχής στο διαγωνισμό. 

(2) Απόσπασμα ποινικού μητρώου, έκδοσης τουλάχι¬ 
στον του τελευταίου τριμήνου, από το οποίο να προκύπτει 
ότι δεν έχουν καταδικασθεί για αδίκημα σχετικό με την 
άσκηση της επαγγελματικής τους δραστηριότητας. 

(3) Πιστοποιητικό αρμόδιας δικαστικής ή διοικητικής 
Αρχής από το οποίο να προκύπτει ότι δεν τελούν υπό πτώ¬ 
χευση, εκκαθάριση, αναγκαστική διαχείριση, πτωχευτικό 
συμβιβασμό, ή άλλη ανάλογη κατάσταση και επίσης ότι 
δεν τελούν υπό διαδικασία κήρυξης σε πτώχευση ή έκδο¬ 
σης απόφασης αναγκαστικής εκκαθάρισης ή αναγκαστι¬ 
κής διαχείρισης ή πτωχευτικού συμβιβασμού ή υπό άλλη 
ανάλογη διαδικασία. 

(4) Πιστοποιητικό που εκδίδεται από αρμόδια κατά πε¬ 
ρίπτωση Αρχή, από το οποίο να προκύπτει ότι είναι ενήμε¬ 
ροι ως προς τις υποχρεώσεις τους που αφορούν τις εισφο¬ 
ρές κοινωνικής ασφάλισης και ως προς τις φορολογικές 
υποχρεώσεις τους κατά την ημερομηνία διενέργειας του 
διαγωνισμού. Σε περίπτωση εγκατάστασής τους στην αλ¬ 
λοδαπή, τα δικαιολογητικά των παραπάνω εδαφίων (3) και 
(4) εκδίδονται με βάση την ιαχύουσα νομοθεσία της χώρας 
που είναι εγκατεστημένοι, από την οποία και εκδίδεται το 
σχετικό πιστοποιητικό. 

(5) Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό και το ει¬ 
δικό επάγγελμά τους ή βεβαίωση άσκησης επαγγέλματος 
από αρμόδια Δημόσια Αρχή που θα έχουν εκδοθεί το πολύ 
έξι (6) μήνες πριν από την ημερομηνία διενέργειας του 
διαγωνισμού. 

β. Οι Αλλοδαποί: 

(1) Εγγύηση συμμετοχής στον διαγωνισμό. 

(2) Απόσπασμα Ποινικού Μητρώου ή ισοδύναμου εγ¬ 
γράφου αρμόδιας διοικητικής ή δικαστικής Αρχής της Χώ¬ 
ρας εγκατάστασής τους, έκδοσης τουλάχιστον του τελευ¬ 
ταίου τριμήνου από το οποίο να προκύπτει ότι δεν έχουν 
καταδικασθεί για αδίκημα σχετικό με την άσκηση της 
επαγγελματικής τους δραστηριότητας. 

(3) Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της Χώρας εγκατάστασής 
τους, από το οποίο να προκύπτει ότι δεν συντρέχουν οι πε¬ 
ριπτώσεις (3) και (4) του εδαφίου α. της παραγράφου αυ¬ 
τής. 

(4) Πιστοποιητικό της αρμόδιας Αρχής της Χώρας εγκα¬ 
τάστασής τους, περί εγγραφής τους στα μητρώα του οι¬ 
κείου Επιμελητηρίου ή σε ισοδύναμους επαγγελματικούς 
καταλόγους. 

γ. Τα νομικά πρόσωπα ημεδαπά ή αλλοδαπά: 

Ολα τα παραπάνω δικαιολογητικά των εδαφίων (α) και 
(β) εκτός του αποσπάσματος ποινικού μητρώου ή του ισο¬ 
δύναμου προς τούτο εγγράφου. 

δ. Οι Συνεταιρισμοί: 

(1) Εγγύηση συμμετοχής στο διαγωνισμό. 

(2) ΒεβαΓωση εποπτεύουσας αρχής ότι ο συνεταιρισμός 
λειτουργεί νόμιμα. 


(3) Πιστοποιητικό αρμόδιας δικαστικής ή διοικητικής 
ορχήζ από το οποίο να προκύπτει ότι δεν συντρέχουν οι 
περιπτώσεις (3) και (4) του εδαφίου α. της παραγράφου 
αυτής. 

ε. Οι ενώσεις προμηθευτών που υποβάλλουν κοινή προ¬ 
σφορά: 

(1) Ολα τα παραπάνω κατά περίπτωση δικαιολογητικά, 
για κάθε προμηθευτή που συμμετέχει στην Ενωση. 

(2) Πιστοποιητικό σκοπιμότητας του ΕΟΜΜΕΧ για ενώ¬ 
σεις προμηθευτών που αποτελούνται από Μικρομεσαίες 
Μεταποιητικές Επιχειρήσεις (ΜΜΕ) ή παραγωγικούς αστι¬ 
κούς συνεταιρισμούς στις οποίες μετέχουν και επιχειρή¬ 
σεις του εσωτερικού ή του εξωτερικού είτε μεγαλύτερου 
μεγέθους είτε με μη μεταποιητική δραστηριότητα και 
εφόσον οι εργασίες που θα εκτελεστούν από τις ΜΜΕ ή 
τους παραγωγικούς αστικούς συνεταιρισμούς αντιπροσω¬ 
πεύουν ποσοστό μεγαλύτερο από 50% Το πιστοποιητικό 
αυτό μπορεί να υποβληθεί και μετά την υποβολή της προ¬ 
σφοράς μέσα σε 1-5 ημέρες από την ημερομηνία διενέρ¬ 
γειας του διαγωνισμού. 

3. Οι ΜΜΕ εκτός από τα πιό πάνω δικαιολογητικά μαζί 
με τη προσφορά τους υποβάλλουν καί κάθε άλλο απαραί¬ 
τητο δικαιολογητικά, που εκδίδεται ή θεωρείται από τον 
ΕΟΜΜΕΧ, από το οποίο να προκύπτει ότι ανταποκρίνο- 
νται στα κριτήρια που καθορίζονται για τη χρηματοδότησή 
τους από τις πράξεις που κάθε φορά εκδίδει ο Διοικητής 
της Τράπεζας Ελλάδος. 

4. Τα παραπάνω δικαιολογητικά, εκτός από την εγγύ¬ 
ηση συμμετοχής, μπορεί να μην υποβάλλονται μαζί με την 
προσφορά, εφόσον έχουν κατατεθεί στην Υπηρεσία και 
δεν έχει λήξει η ισχύς τους, θα γίνεται δε ρητή μνεία στην 
προσφορά σχετικά με αυτό. 

5. Εφόσον οι προμηθευτές συμμετέχουν στους διαγω¬ 
νισμούς με εκπροσώπους τους, υποβάλλουν μαζί με την 
προσφορά βεβαίωση εκπροσώπησης. 

6. Εάν σε κάποια Χώρα δεν εκδίδονται τα παραπάνω πι¬ 
στοποιητικά ή έγγραφα, ή δεν καλύπτουν όλες τις παρα¬ 
πάνω περιπτώσεις, μπορούν να αντικατασταθούν από 
ένορκη δήλωση του προμηθευτή που γίνεται ενώπιον δι¬ 
καστικής ή διοικητικής αρχής ή συμβολαιογράφου..Για 
τους προμηθευτές που στη Χώρα τους δεν προβλέπεται 
από το νόμο ένορκη δήλωση, αυτή μπορεί να αντικαταστα- 
θεί με υπευθυνη δήλωση, βεβαιουμένου του γνήσιου της 
υπογραφής του δηλούντος από αρμόδια δικαστική ή διοι¬ 
κητική αρχή ή συμβολαιογράφο. 

Αρθρο 7 

Ενώσεις προμηθευτών 

1. Στους διενεργούμενους διαγωνισμούς, δικαιούνται 
συμμετοχής ενώσεις προμηθευτών εφόσον: 

α) Ο κάθε προμηθευτής που συμμετέχει στην ένωση, 
συμβάλλει με οποιοδήποτε τρόπο στη διαμόρφωση του 
πρόσφερόμενου προϊόντος. 

β) Στην ένωση προμηθευτών συμμετέχουν και παραγω¬ 
γικές επιχειρήσεις σε συνολικό ποσοστό τουλάχιστον 50% 
της τιμής προσφοράς. 

2. Κάθε προμηθευτής που συμμετέχει στην ένωση πρέ¬ 
πει να πληροί τις προϋποθέσεις των περιπτώσεων (3) και 


(4) της παραγράφου 2 του άρθρου 6 του παρόντος. 

3. Η ένωση προμηθευτών υποβάλλει κοινή προσφορά, η 
οποία υπογράφεται υποχρεωτικά είτε από όλους τους 
προμηθευτές που αποτελούν την ένωση, είτε από εκπρό¬ 
σωπό τους εξουσιοδοτημένο με συμβολαιογραφική 
πράξη. Στη προσφορά απαραιτήτως πρέπει να αναγράφε¬ 
ται η ποσότητα του υλικού ή το μέρος αυτού που αντιστοι¬ 
χεί στον καθένα στο σύνολο της προσφοράς. 

4. Με την υποβολή της προσφοράς κάθε μέλος της 
ένωσης ευθύνεται εις ολόκληρο. Σε περίπτωση κατακύ- 
ρωσης ή ανάθεσης της προμήθειας, η ευθύνη αυτή εξακο¬ 
λουθεί μέχρι πλήρους εκτέλεσης της σύμβασης. 

5. Σε περίπτωση που εξαιτίας ανικανότητας για οποιο- 
δήποτε λόγο ή ανωτέρας βίας, μέλος της ένωσης δεν μπο¬ 
ρεί να ανταποκριθεί στις υποχρεώσεις της ένωσης κατά 
τον χρόνο αξιολόγησης των προσφορών, τα υπόλοιπα 
μέλη συνεχίζουν να έχουν την ευθύνη ολόκληρης της κοι- 
νής προσφοράς με την ίδια τιμή. Εάν η παραπάνω ανικανό¬ 
τητα προκύψει κατά τον χρόνο εκτέλεσης της σύμβασης, 
τα υπόλοιπα μέλη συνεχίζουν να έχουν την ευθύνη της 
ολοκλήρωσης αυτής με την ίδια τιμή και όρους. Τα υπό¬ 
λοιπα μέλη της ένωσης και στις δύο παραπάνω περιπτώ¬ 
σεις μπορούν να προτείνουν αντικαταστάτη. Η αντικατά¬ 
σταση μπορεί να εγκριθεί με απόφαση του Διοικητικού 
Συμβουλίου ΚΗΥΚΥ, ύστερα από γνωμοδότηση της Επι¬ 
τροπής Προμηθειών του ΚΗΥΚΥ. 

Άρθρο 8 

Κριτήρια αξιολόγησης των αιτήσεων προμηθευτών 
Υΐα συμμετοχή τους σε κλειστούς διαγωνισμούς 

1. Για την επιλογή των προμηθευτών που θα κληθούν να 
υποβάλουν προσφορές και προκειμένου να διαπιστωθεί η 
φερεγγυότητά τους, η επαγγελματική αξιοπιστία τους η 
χρηματοπιστωτική και οικονομική γενικότερα κατάστασή 
τους και οι τεχνικές δυνατότητές τους, λαμβάνονται 
υπόψη: 

α. Οι τυχόν νομικοί περιορισμοί λειτουργίας της επιχεί¬ 
ρησης. 

β. Εαν έχει αποκλεισθεί η συμμετοχή τους σε διαγωνι¬ 
σμούς του Δημοσίου. 

γ. Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δραστηριότητας. 

δ. Η συνέπεια της επιχείρησης στην εκπλήρωση τόσο 
των συμβατικών της υποχρεώσεων, όσο και των υπόχρεή, 
σεών της προς Υπηρεσίες του Δημόσιου Τομέα. 

ε. Εάν έχουν κάνει ψευδείς ή ανακριβείς δηλώσεις κατά 
την παροχή πληροφοριών που ζητούνται από το ΚΗΥΚΥ. 
στ. Η οικονομική επιφάνεια της επιχείρησης, 
ζ. Η επιχειρηματική δομή, όπως η μορφή της επιχείρη¬ 
σης,το εύρος της δραστηριότητάς της και το κύρος της. 
η. Οι εμπορικές επιδόσεις της επιχείρησης, 
θ. Ο τεχνικός εξοπλισμός και το προσωπικό που διαθέ¬ 
τει η επιχείρηση, 
ι. Η παραγωγική δυνατότητα, 
ια. Η ποιότητα των προϊόντων, 
ιβ. Κάθε άλλο κριτήριο υπό την προϋπόθεση ότι τούτο 
θα αναφέρεται στην διακήρυξη. 

2. Κατά τη διαδικασία επιλογής των προμηθευτών, το 
ΚΗΥΚΥ έχει την ευχέρεια να ζητήσει οποιαδήποτε κατά 
την κρίση του δικαιολογητικά είτε απο αυτά που αναφέρο-' 

νται στο άρθρο 6 του παρόντος, εκτός της εγγύησης συμ¬ 
μετοχής, είτε και από τα ακόλουθα: 

α. Κατάλληλα τραπεζικά έγγραφα, αντίγραφο ή από¬ 
σπασμα του ισολογισμού της επιχείρησης, δήλωση περί 
του συνολικού ύψους του κύκλου εργασιών της επιχείρη¬ 
σης, καθώς και του κύκλου εργασιών της που αφορά ειδι¬ 
κότερα το υπό προμήθεια υλικό, κατά τις τρεις προηγού¬ 
μενες του έτους του διαγωνισμού οικονομικές χρήσεις. 

’ Εάν η επιχείρηση λειτουργεί ή ασκεί επιχειρηματική δρα¬ 
στηριότητα σχετικά με το υπό προμήθεια υλικό, κατά χρο¬ 
νικό διάστημα που δεν επιτρέπει την έκδοση, κατά νόμον, 
τριών ισολογισμών, υποβάλλει τους ισολογισμούς που 
έχουν εκδοθεί και τα σχετικά επίσημα στοιχεία που υπάρ¬ 
χουν κατά το διάστημα αυτό. 

β. Κατάλογο στον οποίο αναφέρονται οι κυριότερες πα¬ 
ραδόσεις των τριών τελευταίων χρόνων και ειδικότερα τα 
υλικά, οι ποσότητες, η αξία, οι ημερομηνίες παραγγελίας 
παράδοσης και υποχρέωσης παράδοσης καθώς και οι πα¬ 
ραλήπτες (δημοσίου ή ιδιωτικού τομέα). Στην περίπτωση 
που ο παραλήπτης ανήκει στο δημόσιο τομέα, οι παραδό¬ 
σεις αποδεικνύονται με σχετικά έγγραφα της αρμόδιας 
Υπηρεσίας, στα οποία θα αναφέρεται και η εμπρόθεσμη ή 
μη παράδοση των υλικών. Στην περίπτωση που ο παραλή¬ 
πτης ανήκει στον ιδιωτικό τομέα οι παραδόσεις αποδει- 
κνύονται με επίσημα παραστατικά έγγραφα πώλησης. 

γ. Περιγραφή του τεχνικού εξοπλισμού της επιχείρησης 
και των μέσων ελέγχου. 

δ. Κατάσταση προσωπικού κατά ειδικότητα θεωρημένη 
από αρμόδια αρχή. 

ε. Δείγματα των προσφερομένων υλικών περιγραφή ή 
φωτογραφίες αυτών. 

στ. Πιστοποιητικά που εκδίδονται από επίσημα γραφεία 
ποιοτικού ελέγχου ή αρμόδιες Υπηρεσίες, που να βεβαιώ¬ 
νουν τήρηση ορισμένων προδιαγραφών ή προτύπων των 
προϊόντων, όταν απαιτούνται από την Υπηρεσία. 

3. Οσοι, απο αυτούς που πληρούν τις παραπάνω προϋ¬ 
ποθέσεις επιλεγούν να υποβάλλουν προσφορά, με από¬ 
φαση του αρμόδιου κατά περίπτωση οργάνου του ΚΗΥΚΥ, 
ύστερα από γνωμοδότηση της Επιτροπής Προμηθειών, 
οφείλουν να προσκομίσουν τα δικαιολογητικά του άρθρου 
6 του παρόντος καθώς και τα προαναφερόμενα (παρ.2) 
εκτός εκείνων που έχουν ήδη προσκομισθεί και δεν έχει 
λήξει η ισχύς τους. 

4. Στην περίπτωση που υποβάλλεται αίτηση συμμετο¬ 
χής από προμηθευτή που δεν είναι ο ίδιος κατασκευαστής 
ολικά ή μερικά του υπό προμήθεια υλικού τα παραπάνω 
ισχύουν τόσο για τον ίδιο όσο και για τον κατασκευαστή. 

Αρθρο 8α 

Κατά την αξιολόγηση των προμηθευτών για προσφορές 
που υποβάλλουν σε ανοικτούς διαγωνισμούς, λαμβάνο- 
νται υπόψη τα κριτήρια που αναφέρονται στο προηγού¬ 
μενο άρθρο 8. 

Αρθρο 9 

Προθεσμίες διαγωνισμών 
1. Στους ανοικτούς διαγωνισμούς, 
α. Η προθεσμία για την διενέργεια του ανοικτού διαγω¬ 
νισμού δεν πρέπει να είναι μικρότερη των 52 ημερών από 
την ημερομηνία αποστολής της περίληψης της διακήρυ¬ 


ξης στην Υπηρεσία Εκδόσεων των Ευρωπαϊκών Κοινοτή¬ 
των ή των 36 ημερών από την ημερομηνία δημοσίευσής 
της στον ελληνικό τύπο, όταν δεν απαιτείται δημοσίευση 
στην επίσημη Εφημερίδα των Ευρωπαϊκών Κοινοτήτων, 
σύμφωνα με τις διατάξεις του άρθρου 4 του παρόντος. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία των 36 ημερών ανεφάρμοστη, τότε 
μπορεί να περιοριστεί, με απόφαση του Δ.Σ. Κ.Η.Υ.Κ.Υ., 
μέχρι είκοσι (20) ημέρες για τις προμήθειες των οποίων η 
προυπολογιζόμενη αξία, χωρίς τον φόρο προστιθέμενης 
αξίας, είναι μικρότερη από την αντίστοιχη αξία σε δραχμές 
των διακοσίων χιλιάδων (200.000) Ευρωπαϊκών Λογιστι¬ 
κών Μονάδων. 

β. Εφόσον, από τους ενδιαφερόμενους προμηθευτές, 
ζητηθούν έγκαιρα τα σχετικά με τον προκηρυσσόμενο δια¬ 
γωνισμό έγγραφα, αυτά παραδίδονται ή αποστέλλονται σε 
αυτούς, μέσα σε τέσσερις (4) εργάσιμες ημέρες από τη 
λήψη της σχετικής αίτησης. 

γ. Εφόσον ζητηθούν εμπρόθεσμα συμπληρωματικές 
πληροφορίες, σχετικές με τα έγγραφα του διαγωνισμού, 
αυτές παρέχονται έξι (6) τουλάχιστον ημέρες, πριν από 
την ημερομηνία που έχει ορισθεί για την υποβολή των 
προσφορών. Οι συμπληρωματικές πληροφορίες αποστέλ- 
λονται ή παραδίδονται το αργότερο τέσσερις (4) εργάσι¬ 
μες ημέρες μετά τη λήψη της σχετικής αίτησης. 

δ. Στις περιπτώσεις όπου οι προσφορές δύναται να γί¬ 
νουν μόνο κατόπιν επιτόπιου επισκέψεως ή κατόπιν αμέ¬ 
σου εξετάσεως των δικαιολογητικών της προκήρυξης, η 
προθεσμία που ορίζεται στο εδάφιο α της παραγράφου 
αυτής πρέπει να παρατείνεται ανάλογα. 

2. Στους κλειστούς διαγωνισμούς, 
α. Η προθεσμία για την υποβολή των αιτήσεων συμμετο¬ 
χής σε κλειστό διαγωνισμό δεν πρέπει να είναι μικρότερη 
των 37 ημερών από την ημερομηνία αποστολής περίλη¬ 
ψης της διακήρυξης στην Υπηρεσία Επισήμων Εκδόσεων 
των Ευρωπαϊκών Κοινοτήτων για δημοσίευση, ή των 21 
ημερών από την ημερομηνία δημοσίευσής της στον Ελλη¬ 
νικό τύπο, όταν δεν απαιτείται δημοσίευση στην Επίσημη 
Εφημερίδα των Ευρωπαϊκών Κοινοτήτων, σύμφωνα με τις 
διατάξεις του άρθρου 4 του παρόντος. Σε περιπτώσεις 
κατά τις οποίες επείγοντες λόγοι καθιστούν τις προθε¬ 
σμίες αυτές ανεφάρμοστες, τότε μπορεί να περιορισθούν 
με απόφαση του Διοικητικού Συμβουλίου ΚΗΥΚΥ, μέχρι 
15 ημέρες από την ημερομηνία αποστολής περίληψης της 
διακήρυξης στην Υπηρεσία Επισήμων Εκδόσεων των Ευ¬ 
ρωπαϊκών Κοινοτήτων για δημοσίευση ή μέχρι 12 ημέρες 
απο την ημερομηνία δημοσίευσής της στο Ελληνικό τύπο. 

Για τον καθορισμό των προθεσμιών αυτών συνυπολογίζο¬ 
νται οι ημερομηνίες της αποστολής περίληψης της διακή- 
ρυξης στην Υπηρεσία Επισήμων Εκδόσεων των Ευρωπαϊ¬ 
κών Κοινοτήτων ή της δημοσίευσης στον ελληνικό τύπο 
και της τελευταίας ημερομηνίας για την υποβολή της αίτη¬ 
σης συμμετοχής. 

β. Στους προμηθευτές που έχουν επιλεγεί για την υπο¬ 
βολή προσφοράς, αποστέλλεται έγγραφη πρόσκληση 
ταυτόχρονα και με τους ίδιους όρους. 

γ. Η προθεσμία για την υποβολή των προσφορών δεν 
πρέπει να είναι μικρότερη των 40 ημερών, από την ημερο¬ 
μηνία αποστολής της έγγραφης πρόσκλησης. Σε περιπτώ¬ 
σεις κατά τις οποίες επείγοντες λόγοι καθιστούν την προ- 

θεσμία αυτή ανεφάρμοστη, τότε μπορεί να περιορισθεί με 
απόφαση του Διοικητικού Συμβουλίου ΚΗΥΚΥ, μέχρι 10 
ημέρες, από την ημερομηνία αποστολής της έγγραφης 
πρόσκλησης. Για τον καθορισμό των προθεσμιών αυτών 
συνυπολογίζονται και οι ημερομηνίες της αποστολής της 
έγγραφης πρόσκλησης και της τελευταίας ημερομηνίας 
για την υποβολή της προσφοράς. 

δ. Εφόσον ζητηθούν εμπρόθεσμα συμπληρωματικές 
πληροφορίες σχετικές με την συγκεκριμένη προμήθεια, 
αυτές παρέχονται έξι (6) τουλάχιστον ημέρες πριν από την 
ημερομηνία που έχει ορισθεί για την υποβολή των προ¬ 
σφορών. Οι συμπληρωματικές πληροφορίες αποστέλλο- 
νται ή παραδίδονται το αργότερο τέσσερις (4) εργάσιμες 
ημέρες μετά την λήψη της σχετικής αίτησης. Σε περιπτώ¬ 
σεις κατά τις οποίες επείγοντες λόγοι καθιστούν την προ¬ 
θεσμία αυτή ανεφάρμοστη, τότε μπορεί να ορισθεί σε 
τέσσερις (4) ημέρες, πριν από την ημερομηνία που έχει 
ορισθεί για την υποβολή των προσφορών. 

ε. Οι αιτήσεις για συμμετοχή σε διαγωνισμό δύναται να 
αποστέλλονται ταχυδρομικώς, τηλεγραφικώς, με τηλέ¬ 
τυπο ή με τηλεαντίγραφο. Στις τρεις τελευταίες περιπτώ¬ 
σεις οι αιτήσεις πρέπει να επιβαιώνονται με επιστολή, με 
την προϋπόθεση ότι αυτή θα παραληφθεί εμπρόθεσμα. 

στ. Στις περιπτώσεις όπου οι προσφορές δύναται να γί¬ 
νουν μόνο κατόπιν επιτόπου επισκέψεως ή κατόπιν αμέ¬ 
σου εξετάσεως των δικαιολογητικών της προκήρυξης η 
προθεσμία που ορίζεται στο εδάφιο α της παραγράφου 
αυτής πρέπει να παρατείνεται ανάλογα. 

3. Με απόφαση του Διοικητικού Συμβουλίου ΚΗΥΚΥ, 
μπορεί να μετατίθεται η ημερομηνία της υποβολής των αι¬ 
τήσεων συμμετοχής ή της διενέργειας διαγωνισμού, με ή 
χωρίς τροποποιήσεις των όρων της πρόσκλησης ή της δια¬ 
κήρυξης. Οταν η μετάθεση γίνεται χωρίς τροποποίηση 
των όρων της πρόσκλησης ή της διακήρυξης, το χρονικό 
διάστημα της μετάθεσης ορίζεται με την παραπάνω από¬ 
φαση. Οταν η μετάθεση γίνεται με τροποποίηση των όρων 
της πρόσκλησης ή της διακήρυξης, πρέπει από την ημερο¬ 
μηνία δημοσίευσης της σχετικής ανακοίνωσης μέχρι την 
ημερομηνία υποβολής των αιτήσεων συμμετοχής ή διε¬ 
νέργειας του διαγωνισμού, να μεσολαβεί χρονικό διά¬ 
στημα όχι μικρότερο του ορισθέντος από την αρχική πρό¬ 
σκληση ή διακήρυξη, εκτός αν από την απόφαση μετάθε¬ 
σης προβλέπεται η σύντμηση του χρόνου αυτού, τηρουμέ- 
νων των προθεσμιών που ορίζονται στις προηγούμενες 
παραγράφους. Στις περιπτώσεις αυτές, όσον αφορά την 
δημοσίευση, ακολουθείται η ίδια διαδικασία που προβλέ- 
πεται από το άρθρο 4 του παρόντος. 

Άρθρο 10 

Χρόνος και τρόπος υποβολής προσφορών 

1. Οσοι επιθυμούν να λάβουν μέρος σε διαγωνισμό, 
πρέπει να καταθέσουν έγγραφες προσφορές μέσα στην 
προθεσμία που ορίζεται από τη σχετική διακήρυξη ή πρό¬ 
σκληση. 

2. Οι προσφορές παραλαμβάνονται από την αρμόδια 
Υπηρεσία του ΚΗΥΚΥ. 

3. Εάν από τη διακήρυξη ή την πρόσκληση προβλέπεται 
ότι μαζί με την προσφορά πρέπει να κατατεθούν και δείγ¬ 
ματα του υλικού, αυτά κατατίθενται πριν από τον διαγωνι¬ 
σμό στην υπηρεσία, η δε σχετική απόδειξη υποβάλλεται 


μαζί με την προσφορά. Κατάθεση δείγματος δεν απαιτεί¬ 
ται σε περίπτωση που έχει ήδη κατατεθεί κατά την αξιολό¬ 
γηση των αιτήσεων συμμετοχής σε κλειστό διαγωνισμό. 

4. Οι προσφορές μπορεί να αποστέλλονται στην Υπηρε¬ 
σία με οποιοδήποτε τρόπο και παραλαμβάνονται με από¬ 
δειξη, με την απαραίτητη όμως προϋπόθεση ότι αυτές θα 
περιέρχονται στην Υπηρεσία μέχρι την προηγουμένη της 
ημερομηνίας διενέργειας του διαγωνισμού. Στις περιπτώ¬ 
σεις αυτές, όταν απαιτείται κατάθεση δείγματος, επιτρέ¬ 
πεται η αποστολή του σύμφωνα με τα οριζόμενα παρα¬ 
πάνω, υπό την προϋπόθεση όμως ότι τούτο θα περιέλθει 
στην Υπηρεσία μέχρι τέσσερις (4) ημέρες από την επο¬ 
μένη της ημερομηνίας διενέργειας του διαγωνισμού, το δε 
αποδεικτικό αποστολής θα περιέχεται απαραίτητα στο 
φάκελο προσφοράς με τα τεχνικά στοιχεία. 

5. Στις περιπτώσεις που οι υποβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα ορι¬ 
ζόμενα από τις διατάξεις των προηγουμένων παραγράφων 
του παρόντος άρθρου, δεν λαμβάνονται υπόψη. 

6. Προσφορές που περιέρχονται στην Υπηρεσία με 
οποιοδήποτε τρόπο πριν από την διενέργεια του διαγωνι¬ 
σμού, δεν αποσφραγίζονται αλλά παραδίδονται στα αρμό- · 
δια όργανα που παραλαμβάνουν τις προσφορές προ της 
εκπνοής της προθεσμίας που καθορίζεται από τη διακή¬ 
ρυξη ή την πρόσκληση, προκειμένου να αποσφραγισθούν 
μαζί με τις άλλες που κατατέθηκαν με την προαναφερό- 
μενη διαδικασία. Στην περίπτωση κλειστού διαγωνισμού 
τυχόν υποβληθείσα προσφορά από προμηθευτή που δεν 
προσκλήθηκε προς τούτο, επιστρέφεται από την Υπηρε¬ 
σία χωρίς να αποσφραγισθεί. Επίσης επιστρέφονται, χω¬ 
ρίς να αποσφραγισθούν και οι προσφορές που υποβάλλο¬ 
νται ή περιέρχονται στην υπηρεσία, με οποιοδήποτε 
τρόπο,εκπρόθεσμα. 

7. Στον φάκελλο κάθε προσφοράς πρέπει να αναγρά¬ 
φονται ευκρινώς: 

α. Η λέξη ΠΡΟΣΦΟΡΑ με κεφαλαία γράμματα. 

β. Ο παραλήπτης: ΚΕΝΤΡΟ ΗΛΕΚΤΡΟΝΙΚΟΥ ΥΠΟΛΟ- 
ΓΙΣΤΟΥ ΚΟΙΝΩΝΙΚΩΝ ΥΠΗΡΕΣΙΩΝ - ΓΙΑ ΤΗΝ ΕΠΙ¬ 
ΤΡΟΠΗ ΠΡΟΜΗΘΕΙΩΝ 

γ. Ο αριθμός της διακήρυξης. 

δ. Η ημερομηνία διενέργειας του διαγωνισμού. 

ε. Τα στοιχεία του αποστολέα. 

8. Κατά την αποσφράγιση των προσφορών το αρμόδιο 
όργανο ακόμη κι αν το ίδιο είναι αρμόδιο και για την αξιο¬ 
λόγησή τους, δεν είναι υποχρεωμένο να ελέγχει την συμ¬ 
μόρφωση των διαγωνιζομένων ή των προσφορών τους 
προς τους όρους της διακήρυξης. 

Άρθρο 11 
Προσφορές 

1. Με ποινή να μην γίνουν αποδεκτές οι προσφορές 
υποβάλλονται, μέσα σε φάκελλο σφραγισμένο, σε δύο 
αντίγραφα, ο οποίος θα φέρει τις ενδείξεις που αναφέρο- 
νται στο άρθρο 10 του παρόντος. Μέσα στο φάκελλο προ¬ 
σφοράς τοποθετούνται όλα τα σχετικά με τη προσφορά 
στοιχεία και ειδικώτερα ως εξής: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, στον κυρίως φάκελλο προσφο¬ 
ράς τοποθετούνται όλα τα ζητούμενα δικαιολογητικά και η 
εγγύηση συμμετοχής. Τα τεχνικά στοιχεία της προσφοράς 

τοποθετούνται σε χωριστό σφραγισμένο φάκελλο, μέσα 
στον κυρίως φάκελλο, με την ένδειξη «ΤΕΧΝΙΚΗ ΠΡΟ¬ 
ΣΦΟΡΑ». Τα οικονομικά στοιχεία της προσφοράς τοποθε¬ 
τούνται σε χωριστό σφραγισμένο φάκελλο, επίσης μέσα 
στον κυρίως φάκελλο, με την ένδειξη «ΟΙΚΟΝΟΜΙΚΗ 
ΠΡΟΣΦΟΡΑ». 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, στον κυρίως φάκελλο προ¬ 
σφοράς τοποθετούνται όλα τα ζητούμενα δικαιολογητικά 
και η εγγύηση συμμετοχής. Τα τεχνικά, καθώς και τα λοιπά 
στοιχεία της προσφοράς, όπως κατατάσσονται στις ομά¬ 
δες που αναφέρονται στο άρθρο 19 του παρόντος, τοπο¬ 
θετούνται σε χωριστό σφραγισμένο φάκελλο, μέσα στον 
κυρίως φάκελλο, με την ένδειξη «ΤΕΧΝΙΚΗ ΠΡΟΣΦΟΡΑ». 
Τα οικονομικά στοιχεία της προσφοράς τοποθετούνται σε 
χωριστό σφραγισμένο φάκελλο, επίσης μέσα στον κύριως 
φάκελλο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ». 

2. Οι φάκελλοι τεχνικής και οικονομικής προσφοράς θα 
φέρουν και τις ενδείξεις του κυρίως φακέλλου. 

3. Σε περίπτωση που τα τεχνικά στοιχεία της προσφο¬ 
ράς δεν είναι δυνατόν, λόγω μεγάλου όγκου, να τοποθετη¬ 
θούν στον κυρίως φάκελο, τότε αυτά συσκευάζονται ιδιαί¬ 
τερα και ακολουθούν τον κυρίως φάκελλο με την ένδειξη 
«ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδείξεις 
του κυρίως φακέλλου. 

4. Οι προσφορές δεν πρέπει να έχουν ξέσματα, σβυσί- 
ματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη από τον προσφέροντα, 
το δε αρμόδιο όργανο παραλαβής και αποσφράγισης των 
προσφορών πρέπει κατά τον έλεγχο να καθαρογράφει την 
τυχόν διόρθωση και να μονογράψει και να σφραγίσει αυτή. 

Η προσφορά απορρίπτεται όταν υπάρχουν σ’αυτή διορθώ¬ 
σεις οι οποίες την καθιστούν ασαφή κατά την κρίση του 
οργάνου αξιολόγησης των προσφορών. 

5. Οι προσφορές χαρτοσημαίνονται σύμφωνα με το 
νόμο περί χαρτοσήμου. Οι προσφορές που υποβάλλονται 
απευθείας από αλλοδαπούς προμηθευτές ταχυδρομικώς, 
δεν υπόκεινται στην παραπάνω χαρτοσήμανση. Οι προ¬ 
σφορές που υποβάλλονται από αλλοδαπούς προμηθευτές 
μέσω εξουσιοδοτημένων εκπροσώπων τους στην Ελλάδα 
θα είναι χαρτοσημασμένες. 

6. Ο προσφέρων θεωρείται ότι αποδέχεται πλήρως και 
ανεπιφυλάκτως όλους τους όρους της διακήρυξης ή πρό¬ 
σκλησης, εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται. Στην περίπτωση αυτή πρέπει ο προσφέρων να 
αναφέρει στην προσφορά του τους όρους της προσφοράς 
που είναι διαφορετικοί από τους όρους της διακήρυξης, 
προκειμένου να αξιολογηθούν. Μετά την κατάθεση της 
προσφοράς δεν γίνεται αποδεκτή αλλά απορρίπτεται ως 
απαράδεκτη κάθε διευκρίνιση, τροποποίηση ή από¬ 
κρουση όρου της διακήρυξης ή της πρόσκλησης ή της 
προσφοράς. Διευκρινίσεις δίνονται μόνο όταν ζητούνται 
από αρμόδιο όργανο, είτε ενώπιόν του, είτε ύστερα από 
έγγραφο της Υπηρεσίας μετά από σχετική γνωμοδότηση 
του οργάνου. Σημειώνεται ότι, από τις διευκρινίσεις που 
δίνονται σύμφωνα με τα παραπάνω, λαμβάνονται υπόφη 
μόνο εκείνες που αναφέρονται στα σημεία που ζητήθη¬ 
καν. 


Άρθρο 12 

Χρόνος ισχύος προσφορών 

1. Οι προσφορές ισχύουν και δεσμεύουν τους προμη¬ 
θευτές τριάντα (30) ημέρες από την επομένη της διενέρ¬ 
γειας του διαγωνισμού, εκτός αν ορίζεται διαφορετικά στη 
διακήρυξη ή την πρόσκληση, καθώς και για τον χρόνο που 
αποδέχθηκαν να παρατείνουν την προσφορά τους. 

2. Προσφορά που ορίζει χρόνο ισχύος μικρότερο του 
προβλεπομένου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προφοράς μπορεί να παρατείνεται, εφό¬ 
σον ζητηθεί από την Υπηρεσία, πριν από τη λήξη της, κατ’ 
ανώτατο όριο για χρονικό διάστημα ίσο με το προβλεπό- 
μενο απο τη διακήρυξη. Μετά τη λήξη και του παραπάνω 
ανωτάτου ορίου χρόνου παράτασης ισχύος της προσφο¬ 
ράς, ματαιώνονται τα αποτελέσματα του διαγωνισμού. 

Άρθρο 13 
Αντιπροσφορές 

Στους διαγωνισμούς δεν γίνονται δεκτές αντιπροσφο¬ 
ρές. Σε περίπτωση υποβολής τους απορρίπτονται, ως 
απαράδεκτες. 

Άρθρο 14 

Ενστάσεις 

1. Ενσταση κατά της διακήρυξης του διαγωνισμού ή της 
νομιμότητας διενέργειάς του, ή της συμμετοχής προμη¬ 
θευτή σ’ αυτόν, υποβάλλεται στην αρμόδια υπηρεσία του 
Κ.Η.Υ.Κ.Υ. εγγράφως ως εξής: 
α. Κατά της διακήρυξης του διαγωνισμού. 

1. Στον ανοικτό διαγωνισμό μέσα στο μισό του χρονικού 
διαστήματος από τη δημοσίευση της διακήρυξης μέχρι την 
ημερομηνία διενέργειας του διαγωνισμού. Γιά τον καθορι¬ 
σμό της προθεσμίας αυτής συνυπολογίζονται και οι ημε¬ 
ρομηνίες της δημοσίευσης της διακήρυξης και της ημερο¬ 
μηνίας διενέργειας του διαγωνισμού. Αν προκύπτει κλά¬ 
σμα θεωρείται ολόκληρη ημέρα. Η ένσταση εξετάζεται 
από τις αρμόδιες Υπηρεσίες του ΚΗΥΚΥ και με εισήγησή 
τόυς εκδίδεται απόφαση του Δ.Σ. το αργότερο πέντε (5) 
εργάσιμες ημέρες πριν από την διενέργεια του διαγωνι¬ 
σμού. Οι ενιστάμενοι λαμβάνουν γνώση της σχετικής από¬ 
φασης με δική τους φροντίδα. Σε περίπτωση που με την 
παραπάνω απόφαση τροποποιείται όρος της διακήρυξης, 
εφαρμόζονται τα οριζόμενα στο άρθρο 9 παρ.3. του παρό¬ 
ντος. 

2. Στον κλειστό διαγωνισμό μόνο από εκείνους που επι- 
λέγησαν να υποβάλουν προσφορά, μέσα στο μισό του χρο¬ 
νικού διαστήματος από την ημερομηνία αποστολής σ’αυ- 
τούς της διακήρυξης μέχρι την ημερομηνία διενέργειας 
του διαγωνισμού. Για τον καθορισμό της προθεσμίας αυ¬ 
τής συνυπολογίζονται και οι ημερομηνίες αποστολής της 
διακήρυξης και της διενέργειας του διαγωνισμού. 

β. Κατά της νομιμότητας της διενέργειας του διαγωνι¬ 
σμού ή της συμμετοχής προμηθευτή σ’αυτόν, κατά την 
διάρκεια του διαγωνισμού, μέχρι και την επόμενη εργά¬ 
σιμη ημέρα από την ημερομηνία διενέργειάς του. Η έν¬ 
σταση εξετάζεται από την Επιτροπή Προμηθειών του 
Κ.Η.Υ.Κ.Υ. Στην περίπτωση κλειστού διαγωνισμού έν- 

στάση υποβάλλεται μόνο από εκείνους που επιλέγησαν να 
υποβάλουν προσφορά. Η ένσταση αυτή δεν επιφέρει ανα¬ 
βολή ή διακοπή του διαγωνισμού, αλλά εξετάζεται κατά 
την αξιολόγηση των αποτελεσμάτων του διαγωνισμού από 
το αρμόδιο όργανο. Το όργανο αυτό υποβάλλει την έν¬ 
σταση με αιτιολογημένη γνωμοδότησή του στο αρμόδιο 
για την κατακύρωση όργανο, το οποίο αποφαίνεται τελικά. 

2. Ενστάσεις που υποβάλλονται για οιουσδήποτε άλ¬ 
λους απο τους προαναφερόμενους λόγους, δεν γίνονται 
δεκτές. 

3. Η ένσταση κατά της συμμετοχής προμηθευτή σε δια¬ 
γωνισμό κοινοποιείται υποχρεωτικά από τον ενιστάμενο 
σ’αυτόν κατά του οποίου στρέφεται. 

Αρθρο 15 

Προσφερόμενη τιμή 

1. Με την προσφορά η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 
Στην τιμή περιλαβάνονται οι τυχόν υπέρ τρίτων κρατήσεις, 
ως και κάθε άλλη επιβάρυνση, εκτός από τον Φ.Π.Α., για 
παράδοση του υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίνεται σε δραχμές ή συνάλ¬ 
λαγμα σύμφωνα με τα καθοριζόμενα από τη διακήρυξη. Οι 
τιμές σε συνάλλαγμα εκφράζονται στο νόμισμα της χώρας 
προέλευσης του υλικού ή σε δολλάρια Η.Π.Α. ή στο νόμι¬ 
σμα που καθορίζεται σε εμπορική συμφωνία που υπάρχει 
μεταξύ Ελλάδος και της Χώρας προέλευσης του υλικού. 

Το Ελληνικό Δημόσιο δεν υποχρεούται να προβεί στην 
πληρωμή με το νόμισμα της προσφοράς, αλλά με το νόμι¬ 
σμα στο οποίο πραγματοποιούνται οι πληρωμές από την 
Τράπεζα της Ελλάδος προς την Χώρα προέλευσης του 
υλικού. Με την ισχύουσα επίσημη τιμή πώλησης σε δραχ¬ 
μές του νομίσματος τούτου γίνεται και η σύγκριση της 
προσφοράς. 

3. Οταν από τη διακήρυξη καθορίζεται ότι η προσφερό¬ 
μενη τιμή θα είναι σε δραχμές, προσφορά που δίδει τιμή 
σε συνάλλαγμα ή με ρήτρα συναλλάγματος απορρίπτεται 
ως απαράδεκτη. Επίσης, όταν απο τη διακήρυξη καθορί¬ 
ζεται ότι η προσφερόμενη τιμή θα είναι σε συνάλλαγμα, 
προσφορά για εγχώριο προϊόν θα δίδει τιμή σε δραχμές, 
διαφορετικά απορρίπτεται ως απαράδεκτη. 

4. Εφόσον απο τη διακήρυξη προβλέπεται οι τιμές να 
προσφέρονται σε συνάλλαγμα, για τη σύγκριση των προ¬ 
σφορών, μετατρέπονται σε δραχμές με βάση την ισχύ- 
ουσα επίσημη τιμή πώλησης σε δραχμές του συναλλάγμα¬ 
τος, κατά την ημέρα της διεξαγωγής του διαγωνισμού. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από τη διακήρυξη απορρίπτεται ως 
απαράδεκτη. 

6. Εφόσον από την προσφορά δεν προκύπτει με σαφή¬ 
νεια η προσφερόμενη τιμή ή δεν δίδεται ενιαία τιμή για 
ολόκληρη την ποσότητα που προκηρύχθηκε, η προσφορά 
απορρίπτεται ως απαράδεκτη, με απόφαση του Διοικητι¬ 
κού Συμβουλίου του ΚΗΥΚΥ, ύστερα από γνωμοδότηση 
της Επιτροπής Προμηθειών του ΚΗΥΚΥ. 


Αρθρο 16 

Αναπροσαρμογή τιμών 

1. Οταν από τη διακήρυξη προβλέπεται χρόνος παράδο¬ 
σης των υλικών μεγαλύτερος των δώδεκα (12) μηνών, 
τότε ορίζεται στη διακήρυξη όρος περί αναπροσαρμογής 
της τιμής. Στην περίπτωση αυτή πρέπει υποχρεωτικά να 
καθορίζεται στη διακήρυξη ο τύπος, ο τρόπος, και οι 
προϋποθέσεις της αναπροσαρμογής. Μεταξύ αυτών που 
θα λαμβάνονται υπόψη για την αναπροσαρμογή των τιμών 
είναι και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από τη 
διακήρυξη να παραδοθούν μετά την παρέλευση των δώ¬ 
δεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπρόθεσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε, αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση του ΚΗΥΚΥ 
μπορεί να ορίζεται στη διακήρυξη όρος περί αναπροσαρ¬ 
μογής της τιμής ακόμη και άν το προβλεπόμενο χρονικό 
διάστημα παράδοσης των ειδών είναι μικρότερο των δώ¬ 
δεκα (12) μηνών. 

3. Για την πληρωμή του επί πλέον ποσού που προκύπτει 
μετά την αναπροσαρμογή δεν απαιτείται σύναψη συμπλη¬ 
ρωματικής σύμβασης. 

4. Οταν από τη διακήρυξη προβλέπεται αναπροσαρ¬ 
μογή τιμών, προσφορά με τιμές σταθερές απορρίπτεται. 

Αρθρο 17 

Προέλευση των προσφερομένων υλικών 

1. Οι προμηθευτές υποχρεούνται αναλογα με τη μορφή 
του διαγωνισμού να αναφέρουν στις αιτήσεις συμμετοχής 
ή στις προσφορές τους την χώρα προέλευσης και κατα¬ 
σκευής των υλικών που προσφέρουν. Τα παραπάνω δεν 
εφαρμόζονται προκειμένου για προϊόντα Κοινοτικής προ¬ 
έλευσης. 

2.0 προσφέρων πρέπει να δηλώνει στην προσφορά του 
το εργοστάσιο, στο οποίο θα κατασκευάσει τα προσφερό- 
μενα υλικά καθώς και τον τόπο εγκατάστασής του. Εφό¬ 
σον για την παραγωγή του τελικού προϊόντος μεσολαβούν 
διάφορες φάσεις βιομηχανοποίησης, πρέπει να δηλώνε¬ 
ται στην προσφορά το κατά περίπτωση εργοστάσιο και ο 
τόπος εγκατάστασής του, καθώς και το ποσοστό συμμε¬ 
τοχής στη διαμόρφωση της τιμής του τελικού προϊόντος 
για κάθε μία από αυτές τις φάσεις. Προσφορά στην οποία 
δεν θα υπάρχει η παραπάνω δήλωση, θα απορρίπτεται ως 
απαράδεκτη. Μετά την υποβολή της προσφοράς απαγο¬ 
ρεύεται η αλλαγή του εργοστασίου που δηλώθηκε. Εάν 
διαπιστωθεί από την Υπηρεσία ανυπαρξία του εργοστα¬ 
σίου που δηλώθηκε με την προσφορά, κατά την ημερομη¬ 
νία διενέργειας του διαγωνισμού, η προσφορά απορρίπτε¬ 
ται και στον προσφέροντα επιβάλλεται, με απόφαση του 

Διοικητικού Συμβουλίου του ΚΗΥΚΥ, ποινή αποκλεισμού 
απότους διαγωνισμούς του Κ.Η.Υ.Κ.Υ., για χρονικό διά- 
’ στημα που καθορίζεται μετά από γνώμητου αρμόδιου για 
την αξιολόγηση των αποτελεσμάτων του διαγωνισμού ορ¬ 
γάνου. 

Η προσφορά απορρίπτεται ως απαράδεκτη και όταν στο 
εργοστάσιο που δηλώνεται για την κατασκευή μερικώς ή 
ολικώς των υλικών έχει επιβληθεί ποινή αποκλεισμού από 
τους διαγωνισμούς του Δημόσιου που ισχύει κατά την ημε¬ 
ρομηνία διενέργειας του διαγωνισμού. 

3. Οταν οι προσφέροντες δεν θα κατασκευάσουν τα 
προσφερόμενα υλικά, μερικά ή ολικά σε δικό τους εργο¬ 
στάσιο, εκτός των στοιχείων της παραγράφου 2 που πρέ¬ 
πει να δηλώνονται στην προσφορά, πρέπει να επισυνά¬ 
ψουν σ’αυτή και υπεύθυνη δήλωση του νομίμου εκπροσώ¬ 
που του εργοστασίου, στο οποίο θα κατασκευασθούν τα 
υλικά με την οποία θα δηλώνεται ότι αποδέχεται την εκτέ¬ 
λεση της προμήθειας, σε περίπτωση κατακύρωσης στον 
προμηθευτή υπέρ του οποίου εκδίδει την υπεύθυνη δή¬ 
λωση. 

4. Μετά την σύναψη της σύμβασης δεν επιτρέπεται η 
αλλαγή του εργοστασίου που δηλώθηκε με την προσφορά 
και με βάση την οποία έγινε η κατακύρωση. Σε περιπτώ¬ 
σεις ανωτέρας βίας και μετά από γνώμη του αρμόδιου ορ¬ 
γάνου, μπορεί να εγκριθεί η αλλαγή του εργοστασίου, με 
απόφαση του Διοικητικού Συμβουλίου ΚΗΥΚΥ. Εφόσον 
πρόκειται για επαρχιακό εργοστάσιο η αλλαγή του εργο¬ 
στασίου γίνεται υπό την απαραίτητη προϋπόθεση ότι το 
νέο εργοστάσιο βρίσκεται σε περιοχή με το ίδιο ή μεγαλύ¬ 
τερο ποσοστό Προτίμησης Επαρχιακής Βιομηχανίας 
(ΠΕΒ) με το αρχικό. Οταν συντρέχουν λόγοι ανωτέρας 
βίας μπορεί να εγκριθεί η αλλαγή εργοστασίου, ύστερα 
από γνωμοδότηση του αρμόδιου οργάνου, με άλλο εργο¬ 
στάσιο που βρίσκεται σε περιοχή με χαμηλότερο ποσοστό 
ΠΕΒ. Στη περίπτωση αυτή αφαιρείται από το συμβατικό τί¬ 
μημα η διαφορά ΠΕΒ. 

5. Κατασκευή του υλικού σε εργοστάσιο άλλο από 
εκείνο που δηλώθηκε στην προσφορά, χωρίς προηγού¬ 
μενη, κατά τα ανωτέρω, έγκριση της Υπηρεσίας, συνεπά¬ 
γεται την κήρυξη του προμηθευτή εκπτώτου από τη σύμ¬ 
βαση, με τις προβλεπόμενες σχετικές κυρώσεις. 

Άρθρο 18 

Αποσφράγγιση των προσφορών και ανακοίνωση τιμών 

1. Η Επιτροπή Προμηθειών ΚΗΥΚΥ, αρμόδιο όργανο 
παραλαβής και αποσφράγισης προσφορών προβαίνει 
στην έναρξη της διαδικασίας αποσφράγισης των προσφο¬ 
ρών την ημερομηνία και ώρα που ορίζεται από τη σχετική 
διακήρυξη η πρόσκληση. Προσφορές που υποβάλλονται 
στο παραπάνω όργανο μετά την έναρξη της διαδικασίας 
αποσφράγισης δεν αποσφραγίζονται, αλλά παραδίδονται 
στην Υπηρεσία για επιστροφή, ως εκπρόθεσμες. 

Η αποσφράγιση γίνεται με την παρακάτω διαδικασία: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, αποσφραγίζεται ο κυρίως φά- 
κελλος καθώς και ο φάκελλος της τεχνικής προσφοράς, 
μονογράφονται δε και σφραγίζονται απο το παραπάνω όρ¬ 
γανο όλα τα δικαιολογητικά και η τεχνική προσφορά κατά 
φύλλο. Ο φάκελλος της οικονομικής προσφοράς δεν απο¬ 
σφραγίζεται, αλλά μονογράφεται, σφραγίζεται και παρα¬ 


δίδεται στην Υπηρεσία, προκειμένου να αποσφραγισθεί 
την ημερομηνία και ώρα που ορίζεται απο τη διακήρυξη ή 
την πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, αποσφραγίζεται ο κυρίως 
φάκελλος καθώς και ο φάκελλος της τεχνικής προσφο¬ 
ράς, μονογράφονται δε και σφραγίζονται απο το παρα¬ 
πάνω όργανο όλα τα δικαιολογητικά και τα στοιχεία της τε¬ 
χνικής προσφοράς κατά φύλλο. Για την οικονομική προ¬ 
σφορά ακολουθείται η ίδια παραπάνω διαδικασία. 

2. Μετά την αποσφράγιση των προσφορών το παρα¬ 
πάνω όργανο προβαίνει στην καταχώρηση αυτών που υπο¬ 
βάλλουν προσφορές, καθώς και των δικαιολογητικών που 
υπέβαλαν, κατά διαγωνισμό, όταν πρόκειται για περισσό¬ 
τερους από ένα διαγωνισμούς, σε πρακτικό το οποίο υπο¬ 
γράφει και σφραγίζει. 

3. Αποσφράγιση των προσφορών γίνεται στη περίπτωση 
ανοικτού διαγωνισμού δημόσια, στη περίπτωση δε του 
κλειστού διαγωνισμού παρουσία μόνο αυτών που κλήθη¬ 
καν και υπέβαλαν προσφορά ή εξουσιοδοτημένων εκπρο¬ 
σώπων τους, τους οποίους καλεί το αρμόδιο όργανο με 
βάση πίνακα που του έχει παραδώσει η αρμόδια για την 
εκτέλεση της προμήθειας υπηρεσία. Προσφορά που υπο¬ 
βλήθηκε από προμηθευτή που δεν περιλαμβάνεται στον 
παραπάνω πίνακα της Υπηρεσίας, δεν αποσφραγίζεται, 
αλλά παραδίδεται στην Υπηρεσία για επιστροφή. 

4. Αυτοί που δικαιούνται, σύμφωνα με τα παραπάνω, να 
παρευρίσκονται στη διαδικασία αποσφράγισης των προ¬ 
σφορών, λαμβάνουν γνώση των συμμετασχόντων στον 
διαγωνισμό καθώς επίσης και τον τιμών πού προσφέρθη- 
καν, στην περίπτωση που ο διαγωνισμός έγινε με κριτήριο 
την χαμηλότερη μόνο τιμή. 

5. Μετά την παραπάνω διαδικασία ο σχετικός φάκελλος 
του διαγωνισμού, μαζί με τους σφραγισμένους φακέλλους 
που περιέχουν τα οικονομικά στοιχεία των προσφορών, 
παραδίδεται στην Υπηρεσία που διενεργεί τον διαγωνι¬ 
σμό. Οι σφραγισμένοι φάκελλοι με τα οικονομικά στοιχεία 
των προσφορών, μετά την ολοκλήρωση της αξιολόγησης 
των λοιπών στοιχείων αυτών, επαναφέρονται για όσες 
προσφορές κρίθηκαν αποδεκτές, στο παραπάνω αρμόδιο 
όργανο, για την αποσφράγισή τους κατά την ημερομηνία 
και ώρα που ορίζεται από τη σχετική διακήρυξη ή πρό¬ 
σκληση και όταν κριτήριο κατακύρωσης είναι η χαμηλό¬ 
τερη μόνο τιμή, ακολουθεί σχετική ανακοίνωση τιμών 
κατά τα ανωτέρω. Γ ια όσες προσφορές δεν κρίθηκαν απο¬ 
δεκτές δεν αποσφραγίζονται αλλά επιστρέφονται. 

Εφόσον το όργανο αποσφράγισης των προσφορών είναι 
αρμόδιο και για την αξιολόγησή τους, οι σφραγισμένοι φά- 
κελλοι με τα οικονομικά στοιχεία των προσφορών παραμέ¬ 
νουν σ’αυτό. 

Άρθρο 19 

Αξιολόγηση προσφορών 

1. Το κριτήριο για την κατακύρωση της προμήθειας και 
την τελική επιλογή του προμηθευτή (μόνο χαμηλότερη 
τιμή ή συμφερότερη προσφορά) καθορίζεται κατά τη δια¬ 
δικασία ένταξης των ειδών στο Ε.Π.Π. και έγκριση αυτού. 

2. Για την αξιολόγηση των προσφορών λαμβάνονται 
υπόψη κυρίως τα παρακάτω στοιχεία: 

α. Οταν για την τελική επιλογή του προμηθευτή κριτήριο 

είναι μόνο η χαμηλότερη τιμή: 

Η συμφωνία της προσφοράς προς τους όρους και τις 
τεχνικές προδιαγραφές της διακήρυξης και της πρόσκλη¬ 
σης. 

Ο ανταγωνισμός που αναπτύχθηκε. 

Η προσφερόμενη τιμή σε σχέση με τιμές που προσφέρ- 
θηκαν σε προηγούμενους διαγωνισμούς και την τρέχουσα 
στην αγορά τιμή, για όμοιο ή παρεμφερές υλικό. 

Η κατακύρωση τελικά γίνεται στον προμηθευτή του 
οποίου η προσφορά είναι αποδεκτή με βάση τους καθορι¬ 
ζόμενους στις τεχνικές προδιαγραφές και τη διακήρυξη 
ουσιώδεις όρους, που προσφέρει την χαμηλότερη τιμή σύ¬ 
γκρισης. 

Ισότιμες θεωρούνται οι προσφορές με την αυτή ακριβώς 
τιμή σύγκρισης και είναι σύμφωνες με τους όρους και τις 
τεχνικές προδιαγραφές της διακήρυξης και της πρόσκλη¬ 
σης. 

β. Οταν για την τελική επιλογή του προμηθευτή κριτήριο 
είναι η συμφερότερη προσφορά. 

Η τιμή. 

Ο χρόνος παράδοσης των υλικών. 

Η ποιότητα των υλικών με βάση τις τεχνικές προδιαγρα¬ 
φές της διακήρυξης. . 

Η τεχνική αξία και η αποδοτικότητα των υλικών με βάση- 
τις τεχνικές προδιαγραφές της διακήρυξης. 

Οι όροι πληρωμής. 

Το κόστος εγκατάστασης, λειτουργίας και συντήρησης, 
όπου απαιτούνται. 

Η παρεχόμενη εγγύηση καλής λειτουργίας ή διατήρη¬ 
σης. 

Η εξυπηρέτηση (δβη/ϊοβ) μετά την πώληση και η τεχνική 
βοήθεια εκ μέρους του προμηθευτή. 

Η τυχόν απαιτούμενη ομοιογένεια του υλικού προς άλλο 
που ήδη χρησιμοποιείται από το ΚΗΥΚΥ. 

Τα λειτουργικά και αισθητικά χαρακτηριστικά του υλι¬ 
κού. 

Η μεταφορά τεχνολογίας και τεχνογνωσίας. 

Η σχέση κόστους-αποδοτικότητας ή και άλλα στοιχεία 
ανάλογα τη φύση των υπό προμήθεια υλικών ή και των 
ιδιαιτέρων αναγκών του ΚΗΥΚΥ. 

Κάθε άλλο στοιχείο, κατά την κρίση του ΚΗΥΚΥ. 

Η κατακύρωση τελικά γίνεται στον εντός όρων και τεχνι¬ 
κών προδιαγραφών της διακήρυξης και της πρόσκλησης 
προμηθευτή,του οποίου η προσφορά κρίθηκε με τα παρα¬ 
πάνω στοιχεία ως η πλέον συμφέρουσα. Ισοδύναμες θεω¬ 
ρούνται οι προσφορές που κατά την παραπάνω αξιολό¬ 
γηση δίνουν το αυτό αποτέλεσμα. 

Για την επιλογή της συμφερότερης προσφοράς αξιολο¬ 
γούνται μόνο οι προσφορές που είναι αποδεκτές σύμ¬ 
φωνα με τους καθοριζόμενους στις τεχνικές προδιαγρα¬ 
φές και της διακήρυξης ουσιώδεις όρους και με βάση την 
παρακάτω διαδικασία: 

Τα προαναφερόμενα στοιχεία εκτός από την τιμή, τους 
όρους πληρωμής καθώς και το κόστος εγκατάστασης, λει¬ 
τουργίας και συντήρησης όπου απαιτείται κατατάσσονται 
στις ομάδες: 

(1) Στοιχεία τεχνικών προδιαγραφών και ποιότητας, 
όπου περιλαμβάνονται η ποιότητά τους με βάση τις τεχνι¬ 
κές προδιαγραφές της διακήρυξης, η τεχνική αξία και η 
αποδοτικότητα τους με βάση τις τεχνικές προδιαγραφές 


της διακήρυξης, τα λειτουργικά και αισθητικά χαρακτηρι¬ 
στικά του υλικού, και η τυχόν απαιτούμενη ομοιογένεια 
του υλικού προς άλλο που ήδη χρησιμοποιείται από το 
ΚΗΥΚΥ. 

(2) Ο χρόνος παράδοσης, στοιχεία τεχνικής υποστήρι¬ 
ξης. εξυπηρέτησης (δΕΠνίΟΕ) και ανταλλακτικών.όπου 
περιλαμβάνονται η παρεχόμενη εγγύηση καλής λειτουρ¬ 
γίας, η εξυπηρέτηση (δΕΠνίΟΕ) μετά την πώληση και η τε¬ 
χνική βοήθεια εκ μέρους του προμηθευτή. 

(3) Στοιχεία μεταφοράς τεχνολογίας και τεχνογνωσίας. 
Σε περίπτωση που επιλεγούν εκτός των παραπάνω και 
άλλα στοιχεία, αυτά κατατάσσονται κατά περίπτωση στις 
παραπάνω ομάδες. Γ ια τις παραπάνω ομάδες ορίζεται συ¬ 
ντελεστής βαρύτητας, που μπορεί να ανέρχεται μέχρι πο¬ 
σοστό επί τοις εκατόν 50,30 και 30, για κάθε ομάδα αντί¬ 
στοιχα. Το άθροισμα των ποσοστών αυτών ανέρχεται σε 
100 . 

Για κάθε προσφορά βαθμολογούνται τα επί μέρους 
στοιχεία των ομάδων. Η συνολική βαθμολογία κάθε ομά¬ 
δας καθορίζεται σε 50 βαθμούς για τις περιπτώσεις που 
καλύπτονται ακριβώς οι απαιτήσεις της διακήρυξης. Η 
βαθμολογία αυτή αυξάνεται μέχρι βαθμούς 60 στις περι¬ 
πτώσεις που υπερκαλύπτονται οι απαιτήσεις της διακήρυ¬ 
ξης. 

Η αύξηση στους 60 βαθμούς πρέπει να προκύπτει από 
αύξηση όλων των επί μέρους στοιχείων της ομάδας. Η πα¬ 
ραπάνω βαθμολογία μειώνεται μέχρι βαθμούς 40 στις πε¬ 
ριπτώσεις που δεν καλύπτονται πλήρως οι απαιτήσεις της 
διακήρυξης υπό την προϋπόθεση ότι η προσφορά έχει ήδη 
κριθεί ως αποδεκτή. 

Η μείωση στους 40 βαθμούς πρέπει να προκύπτει απο 
μείωση όλων των επί μέρους στοιχείων της ομάδας. Η συ¬ 
νολική βαθμολογία κάθε ομάδας σταθμίζεται με τον συ¬ 
ντελεστή βαρύτητας της ομάδας. 

Συμφερότερη προσφορά είναι εκείνη που παρουσιάζει 
τον μεγαλύτερο λόγο αθροίσματος των σταθμισμένων 
βαθμολογιών προς την ανηγμένη, όπου απαιτείται τιμή 
προσφοράς. Γ ια τη διαμόρφωση της ανηγμένης τιμής λαμ- 
βάνονται υπόψη η τιμή προσφοράς, το ποσοστό προστα¬ 
σίας επαρχιακής βιομηχανίας το ποσοστό προτίμησης εγ¬ 
χώριας βιομηχανίας και όταν από τη διακήρυξη καθορίζο¬ 
νται οι όροι πληρωμής και το κόστος εγκατάστασης λει¬ 
τουργίας και συντήρησης. Το ποσοστό προτίμησης επαρ¬ 
χιακής και εγχώριας βιομηχανίας υπολογίζεται επί της τι¬ 
μής προσφοράς. Το ποσοστό προτίμησης Εγχώριας Βιο¬ 
μηχανίας δεν λαμβάνεται υπόψη όταν πρόκειται για κοινο¬ 
τικά προϊόντα. Από το Δ.Σ. ΚΗΥΚΥ καθορίζονται τα στοι¬ 
χεία, οι ομάδες που απαρτίζουν αυτά, οι συντελεστές βα¬ 
ρύτητας και η βαθμολογία των στοιχείων που αναφέρονται 
απαραίτητα στη διακήρυξη. 

3. Προσφορά που είναι αόριστη και ανεπίδεκτη εκτίμη- 
σης ή είναι υπό αίρεση, απορρίπτεται ως απαράδεκτη, 
μετά από προηγούμενη γνωμοδότηση του αρμόδιου για 
την αξιολόγηση των αποτελεσμάτων του διαγωνισμού ορ¬ 
γάνου. 

4. Προσφορές που παρουσιάζουν, κατά την κρίση του 
αρμόδιου για την αξιολόγηση των αποτελεσμάτων του δια¬ 
γωνισμού οργάνου, ουσιώδεις αποκλίσεις από τους όρους 
και τις τεχνικές προδιαγραφές της διακήρυξης και της 
πρόσκλησης απορρίπτονται ως απαράδεκτες. 

Αντίθετα δεν απορρίπτονται προσφορές εάν οι παρου- 
σιαζόμενες αποκλίσεις κρίνονται ως επουσιώδεις. 

Άρθρο 20 

Κρίση αποτελεσμάτων διαγωνισμού- κατακύρωση 

1. Το αρμόδιο για την αξιολόγηση των αποτελεσμάτων 
του διαγωνισμού όργανο, με γνωμοδότησή του, μπορεί να 
προτείνει: 

α. Κατακύρωση της προμήθειας για ολόκληρη ή μεγαλύ¬ 
τερη ή μικρότερη ποσότητα κατά ποσοστό στα εκατό που 
θα καθορίζεται στη διακήρυξη. Το ποσοστό αυτό δεν μπο¬ 
ρεί να υπερβαίνει το 30% στην περίπτωση μεγαλύτερης 
ποσότητας ή το 50% στην περίπτωση μικρότερης ποσότη¬ 
τας. Για κατακύρωση, μέρους της ποσότητας κάτω του 
καθοριζόμενου από τη διακήρυξη ποσοστού απαιτείται 
προηγούμενη αποδοχή από τον προμηθευτή. 

β. Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων και των τε¬ 
χνικών προδιαγραφών. 

γ. Ματαίωση των αποτελεσμάτων του διαγωνισμού και 
απευθείας ανάθεση προμήθειας του υλικού, για ολόκληρη 
την ποσότητα ή μέρος αυτής. 

δ. Συνέχιση του διαγωνισμού με την υποβολή νέων έγ¬ 
γραφων προσφορών, χωρίς τροποποίηση των όρων και 
των τεχνικών προδιαγραφών της διακήρυξης ή της πρό¬ 
σκλησης. 

ε. Χορήγηση εξουσιοδότησης στην ενδιαφερόμενη 
Υπηρεσία για να προβεί στην πραγματοποίηση της προμή¬ 
θειας. 

στ. Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
μειοδοτών με ισότιμες ή ισοδύναμες προσφορές ή την 
διενέργεια κλήρωσης μεταξύ αυτών, για την επιλογή του 
προμηθευτή. Εφόσον το υλικό δεν είναι διαιρετό ο προμη¬ 
θευτής επιλέγεται με κλήρωση, 
ζ. Ματαίωση της προμήθειας. 

2. Επί των παραπάνω προτάσεων αποφαίνεται το Δ.Σ. 
του Κ.Η.Υ.Κ.Υ. 

Άρθρο 21 

Συνέχιση διαγωνισμού 

1. Οταν ο διαγωνισμός αποτύχει ή κριθεί ασύμφορο το 
αποτέλεσμά του και η προμήθεια κρίνεται επείγουσα, ο 
διαγωνισμός μπορεί να συνεχισθεί με την υποβολή νέων 
εγγράφων κλειστών προσφορών από τους αρχικά συμμε- 
τέχοντες, οι οποίοι αξιολογήθηκαν, χωρίς τροποποίηση 
των όρων και των τεχνικών προδιαγραφών της διακήρυ¬ 
ξής- 

2. Για την συνέχιση του διαγωνισμού απαιτείται από¬ 
φαση του Διοικητικού Συμβουλίου ΚΗΥΚΥ, ύστερα από 
γνωμοδότηση του αρμόδιου για την αξιολόγηση των απο¬ 
τελεσμάτων του διαγωνισμού οργάνου. Με την απόφαση 
αυτή καθορίζεται και η ημερομηνία και ώρα της συνέχισης 
του διαγωνισμού που γίνεται ενώπιον του παραπάνω οργά¬ 
νου. 

3. Η διαδικασία αυτή δεν εφαρμόζεται σε διαγωνισμούς 
Προμηθειών του Κ.Η.Υ.Κ.Υ. των οποίων η προϋπολογιζό- 
μενη αξία χωρίς τον φόρο προστιθέμενης αξίας είναι ίση ή 
μεγαλύτερη από την αντίστοιχη αξία σε δραχμές των 
200.000 ευρωπαϊκών λογιστικών μονάδων. 


Άρθρο. 22 
Απευθείας Ανάθεση 

1. Προμήθεια με απευθείας ανάθεση μπορεί να γίνει 
εάν συντρέχει μια από τις περιπτώσεις που προβλέπονται 
στην παράγραφο 20 του άρθρου 3 του Ν1797/1988. 

2. Προμήθειες που δεν υπερβαίνουν τις 20.000 δρχ. 
κατά περίπτωση, διενεργούνται με απ’ευθείας συμφωνία. 
Γ ια την διενέργεια των προμηθειών αυτών καθορίζεται με 
απόφαση του Δ.Σ. πάγια πίστωση, που δεν μπορεί να 
υπερβαίνει κατ’ έτος τις 300.000 δρχ. Της πίστωσης αυ¬ 
τής ορίζεται και υπόλογος διαχειριστής. 

Η έγκριση της δαπάνης παρέχεται επί της εξοφλητικής 
αποδείξεως από το Γ ενικό Δ/ντή. 

Άρθρο 23 

Ανακοίνωση Κατακύρωσης - Ανάθεσης 

1. Στον προμηθευτή στον οποίο έγινε κατακύρωση ή ανά¬ 
θεση προμήθειας, αποστέλλεται σχετική ανακοίνωση, 
που περιλαμβάνει τουλάχιστον τα παρακάτω στοιχεία.: 

α. Το είδος. 

β. Την ποσότητα. 

γ. Την τιμή. 

δ. Τη συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις τυ¬ 
χόν αποδεκτές τροποποιήσεις των όρων τούτων. 

ε. Τα στοιχεία της απόφασης τελικής έγκρισης, όπου 
τούτο απαιτείται. Ανακοίνωση που δεν περιλαμβάνει τα 
στοιχεία της απόφασης αυτής, είναι άκυρη. 

στ. Την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια, υποχρεούται να προσέλθει μέσα σε 
δέκα (10) ημέρες από την ημερομηνία κοινοποίησης της 
ανακοίνωσης, για την υπογραφή της σχετικής σύμβασης, 
προσκομίζοντας και την προβλεπόμενη εγγύηση καλής 
εκτέλεσης αυτής. Ο προμηθευτής μπορεί να προσέλθει 
για την υπογραφή της σύμβασης το αργότερο μέσα σε 15 
ημέρες απο την ημερομηνία κοινοποίησης της ανακοίνω¬ 
σης. 

Στη περίπτωση όμως αυτή ο χρόνος παράδοσης των υλι¬ 
κών αρχίζει να υπολογίζεται μετά από 10 ημέρες από την 
ημερομηνία κοινοποίησης της ανακοίνωσης. Τούτο δεν 
ισχύει στη περίπτωση που ο χρόνος παράδοσης των υλι¬ 
κών αρχίζει να υπολογίζεται από την ημερομηνία αναγγε¬ 
λίας της σχετικής πίστωσης. Εφόσον η σύμβαση υπογρά- · 
φεται πριν από την λήξη της προθεσμίας των 10 ημερών 
που αναφέρεται παραπάνω, ο χρόνος παράδοσης των υλι¬ 
κών υπολογίζεται από την ημερομηνία υπογραφής της 
σύμβασης. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή η ανακοίνωση απευθύνεται στον εκπρόσωπο 
του στην Ελλάδα, εάν υπάρχει, σε αντίθετη δε περίπτωση 
στέλνεται σχετικό τηλεγράφημα ή τηλετύπημα στον αλλο¬ 
δαπό προμηθευτή. Στην περίπτωση που η πληρωμή στον 
προμηθευτή προβλέπεται να γίνει με άνοιγμα πίστωσης, η 
εγγύηση καλής εκτέλεσης μπορεί να κατατεθεί στον 
ανταποκριτή της Τράπεζας της Ελλάδος στο εξωτερικό, η 

δε εγγύηση συμμετοχής παραμένει σε ισχύ και αποδε- 
• σμεύεται μετά την κατάθεση και αποδοχή της εγγύησης 
καλής εκτέλεσης. 

5. Εάν ο προμηθευτής στον οποίο έγινε η ανακοίνωση, 
δεν προσήλθε να υπογράψει την σύμβαση, κηρύσσεται 
έκπτωτος με απόφαση του Διοικητικού Συμβουλίου 
ΚΗΥΚΥ, σύμφωνα με τα οριζόμενα στο άρθρο 34 του πα¬ 
ρόντος. 

Αρθρο 24 
Συμβάσεις 

1. Μετά την ανακοίνωση κατακύρωσης ή ανάθεσης κα¬ 
ταρτίζεται από την Υπηρεσία η σχετική σύμβαση. 

Σύναψη σύμβασης δεν είναι υποχρεωτική για προμή¬ 
θειες μέχρι 300.000 δρχ. και το έγγραφο ανακοίνωσης 
της κατακύρωσης επέχει θέση συμβάσεως. 

Οι συμβάσεις θεωρούνται από τον Προϊστάμενο της Δ/ 
νσης Δ/κού-Οικ/κού για το μέρος που εμπίπτει στην αρ- 
μοδιότητά του, τον Γενικό Δ/ντή καΓτον Νομικό Σύμβουλο 
για το νομικό μέρος, υπογράφονται δε από τον Πρόεδρο 
του Δ.Σ. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α. Τον τόπο και χρόνο υπογραφής σύμβασης, 
β. Τα συμβαλλόμενα μέρη, 
γ. Τα προς προμήθεια υλικά και την ποσότητα, 
δ. Την τιμή. 

ε. Τον τόπο, τρόπο και χρόνο παράδοσης των υλικών, 
στ. Τις τεχνικές προδιαγραφές των υλικών, 
ζ. Τις προβλεπόμενες εγγυήσεις, 
η. Τις προβλεπόμενες ρήτρες, 
θ. Τον τρόπο επίλυσης των τυχόν διαφορών, 
ι. Τον τρόπο πληρωμής. 

ια. Τον τρόπο αναπροσαρμογής του συμβατικού τιμήμα¬ 
τος, εφόσον προβλέπεται αναπροσαρμογή. 

3. Το κείμενο της σύμβασης κατισχύει κάθε άλλου κει¬ 
μένου στο οποίο τούτο στηρίζεται όπως προσφορά, δια¬ 
κήρυξη και απόφαση κατακύρωσης ή ανάθεσης, εκτός κα¬ 
ταδήλων σφαλμάτων ή παραδρομών. 

4. Η σύμβαση τροποποιείται όταν τούτο προβλέπεται 
από συμβατικό όρο ή όταν συμφωνήσουν προς τούτο και 
τα δύο συμβαλλόμενα μέρη, με απόφαση του αρμόδιου για 
την κατακύρωση της προμήθειας οργάνου. 

5. Η σύμβαση θεωρείται ότι εκτελέσθηκε όταν: 

α. Παραδόθηκε ολόκληρη η ποσότητα, ή εάν αυτή που 
παραδόθηκε σε περίπτωση διαιρετού υλικού, υπολείπεται 
της συμβατικής, κατά μέρος που κρίνεται από το αρμόδιο 
όργανο ως ασήμαντο. 

β. Παραλήφθηκε οριστικά (ποσοτικά και ποιοτικά) η πο¬ 
σότητα που παραδόθηκε. 

γ. Εγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ. Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
από τη σύμβαση. 


Άρθρο 25 
Εγγυήσεις 

1. Εγγύηση συμμετοχής στο διαγωνισμόα. Η εγγύηση 
αυτή εκδίδεται υπέρ του συμμετέχοντος για ποσό που 
αντιστοιχεί σε ποσοστό 5%, επί της συνολικής προϋπολο- 
γισθείσης δαπάνης εκτός εάν ορίζεται διαφορετικό ποσο¬ 
στό στην διακήρυξη ή την πρόσκληση. Το ποσοστό αυτό 
μειώνεται στο μισό όταν η προσφορά υποβάλλεται απο 
ΜΜΕ ή τις ενώσεις τους, παραγωγικούς αστικούς συνεται¬ 
ρισμούς ή τις ενώσεις τους, ενώσεις ΜΜΕ και παραγωγι¬ 
κούς αστικούς συνεταιρισμούς καθώς και ενώσεις προμη¬ 
θευτών που αποτελούνται απο ΜΜΕ. Το ίδιο ισχύει και 
όταν η προσφορά υποβάλλεται από ενώσεις προμηθευτών 
που αποτελούνται απο ΜΜΕ ή παραγωγικούς αστικούς 
συνεταιρισμούς στις οποίες μετέχουν και επιχειρήσεις του 
εσωτερικού ή του εξωτερικού, είτε μεγαλύτερου μεγέ¬ 
θους είτε με μη μεταποιητική δραστηριότητα με τη προϋ¬ 
πόθεση ότι οι εργασίες που θα εκτελεσθούν από τις ΜΜΕ 
ή τους παραγωγικούς αστικούς συνεταιρισμούς αντιπρο¬ 
σωπεύουν ποσοστό μεγαλύτερο απο 50% της τιμής προ¬ 
σφοράς. Στην περίπτωση αυτή απαιτείται η προσκόμιση 
μαζί με τη προσφορά ή μέσα σε 15 ημέρες το αργότερο 
από την ημερομηνία διενέργειας του διαγωνισμού, πιστο¬ 
ποιητικού σκοπιμότητας από τον ΕΟΜΜΕΧ. 

β. Οταν ο διαγωνισμός αφορά διάφορα υλικά και επιτρέ¬ 
πεται από την διακήρυξη η προσφορά μερικών απ’αυτά, 
γίνεται δεκτή προσφορά και στην περίπτωση που η εγγύ¬ 
ηση δεν καλύπτει το προβλεπόμενο ποσοστό της αξίας 
όλων των προσφερομένων υλικών, αρκεί αυτή να καλύπτει 
το ποσοστό που αναλογεί στην αξία του ελάχιστου αριθ¬ 
μού υλικών που προβλέπεται από την διακήρυξη η δε κα¬ 
τακύρωση περιορίζεται στα υλικά που καλύπτονται από 
την εγγύηση. 

γ. Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 
δ. Εγγύηση δεν απαιτείται στον πρόχειρο διαγωνισμό, 
ε. Εγγύηση μπορεί να ζητηθεί και στην περίπτωση αντι¬ 
μετώπισης προμήθειας με την διαδικασία της απ ευθείας 
ανάθεσης. 

στ. Η εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγγύη¬ 
σης καλής εκτέλεσης και μέσα σε πέντε (5) ημέρες από 
την υπογραφή της σύμβασης. Οι εγγυήσεις των λοιπών 
προμηθευτών που έλαβαν μέρος στον διαγωνισμό επι- 
στρέφονται μέσα σε πέντε (5) ημέρες από την ημερομηνία 
ανακοίνωσης κατακύρωσης ή ανάθεσης. 

ζ. Οι εγγυήσεις ανεξάρτητα από το όργανο που τις εκδί¬ 
δει και τον τύπο που περιβάλλονται, πρέπει απαραίτητα να 
περιλαμβάνουν και τα ακόλουθα : 

(1) Την ημερομηνία έκδοσης. 

(2) Τον εκδότη. 

(3) Οτι απευθύνεται στο Κ.Η.Υ.Κ.Υ. 

(4) Τον αριθμό της εγγύησης. 

(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Την σχετική διακήρυξη, την ημερομηνία διαγωνισμού 

και τα προς προμήθεια υλικά. 

(8) Οτι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διζήσεως. 

(9) Οτι το ποσόν της εγγύησης τηρείται στη διάθεση του 
ΚΗΥΚΥ και ότι θα καταβληθεί ολικά ή μερικά χωρίς καμία 
απο μέρος του εκδότη αντίρρηση ή ένσταση και χωρίς να 
ερευνηθεί το βάσιμο ή μη της απαίτησης, μέσα σε τρεις 
(3) ημέρες από απλής έγγραφης ειδοποίησης. 

(10) Οτι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης. (Η 
εγγύηση πρέπει να ισχύει τουλάχιστον επί ένα μήνα μετά 
τη λήξη του χρόνου της προσφοράς που ζητά η διακή¬ 
ρυξη). 

(12) Οτι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο του ΚΗΥΚΥ. Το σχετικό αίτημα πρέπει να 
γίνει πριν από την ημερομηνία λήξης της εγγύησης. 

η. Προσφορές χωρίς εγγύηση ή χωρίς την προσήκουσα, 
κατά τα ανωτέρω, εγγύηση, απορρίπτονται ως απαράδε¬ 
κτες και δεν λαμβάνονται υπόψη. 

2. Εγγύηση καλής εκτέλεσης της σύμβασης 
α. Ο προμηθευτής στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής εκτέ¬ 
λεσης των όρων της σύμβασης, το ύψος της οποίας αντι¬ 
στοιχεί σε ποσοστό 10% της συνολικής συμβατικής αξίας, 
χωρίς τον Φ.Π.Α., εκτός αν ορίζεται διαφορετικά στην δια¬ 
κήρυξη ή την πρόσκληση. 

β. Εγγύηση δεν απαιτείται στον πρόχειρο διαγωνισμό, 
γ. Η εγγύηση κατατίθεται προ ή κατά την υπογραφή της 
σύμβασης. 

δ. Οι εγγυήσεις ανεξάρτητα από το όργανο που τις εκδί¬ 
δει και τον τύπο που περιβάλλονται, πρέπει απαραίτητα να 
περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Οτι απευθύνεται στο ΚΗΥΚΥ 

(4) Τον αριθμό της εγγύησης. 

(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και τα πρός προ¬ 
μήθεια υλικά. 

(8) Οτι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διζήσεως. 

(9) Οτι το ποσόν της εγγύησης τηρείται στην διάθεση 
του ΚΗΥΚΥ και ότι θα καταβληθεί ολικά ή μερικά χωρίς 
καμία από μέρος του εκδότη αντίρρηση ή ένσταση και χω¬ 
ρίς να ερευνηθεί το βάσιμο ή μη της απαίτησης, μέσα σε 
τρεις (3) ημέρες από απλής έγγραφης ειδοποίησης. 

(10) Οτι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης, (ο 
χρόνος ισχύος της εγγύησης πρέπει να είναι μεγαλύτερος 
από τον συμβατικό χρόνο φόρτωσης ή παράδοσης, κατά 
τον χρόνο που με βάση τη σύμβαση ο αγοραστής υποχρε- 


οϋται να παραλάβει τα υλικά πλέον δύο (2) μήνες). 

(12) Οτι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο του ΚΗΥΚΥ. Το σχετικό αίτημα πρέπει να 
γίνει πριν από την ημερομηνία λήξης της εγγύησης. 

ε. Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλλό¬ 
μενους. Σε περίπτωση που το υλικό είναι διαιρετό και η 
παράδοση γίνεται, σύμφωνα με την σύμβαση, τμηματικά, 
η εγγύηση αποδεσμεύεται σταδιακά, ύστερα από από¬ 
φαση της αρμόδιας Επιτροπής Παραλαβής, κατά ποσόν 
που αναλογεί στην αξία του μέρους της ποσότητας που 
παραλήφθηκε οριστικά. Εάν στο πρωτόκολλο παραλαβής 
αναφέρονται παρατηρήσεις ή υπάρχει εκπρόθεσμη παρά¬ 
δοση, η παραπάνω σταδιακή αποδέσμευση γίνεται μετά 
την αντιμετώπιση, κατά τα προβλεπόμενα, των παρατηρή¬ 
σεων και του εκπρόθεσμου. 

3. Εγγύηση προκαταβολής 

α. Με την υπογραφή της σύμβασης και εφόσον προβλέ- 
πεται απ'αυτήν χορηγείται στον προμηθευτή προκατα¬ 
βολή σε ποσοστό μέχρι 50% της συνολικής συμβατικής 
αξίας, χωρίς Φ.Π.Α. Υπέρβαση του παραπάνω ποσοστού 
επιτρέπεται μόνο με αιτιολογημένη απόφαση του Δ.Σ. 
ΚΗΥΚΥ. Η προκαταβολή χορηγείται με κατάθεση ισόπο¬ 
σης εγγύησης που θα περιλαμβάνει και όρο ότι καλύπτει 
και την καταβολή τόκων επί του ποσού της προκαταβολής, 
σε περίπτωση εκπρόθεσμης παράδοσης ή μη παράδοσης 
υλικού. 

β. Οι εγγυήσεις ανεξάρτητα από το όργανο Λου τις εκδί¬ 
δει και τον τύπο που περιβάλλονται πρέπει απαραίτητα να 
περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Οτι αποδέκτης είναι το ΚΗΥΚΥ. 

(4) Τον αριθμό της εγγύησης. 

(5) Το ποσόν που καλύπτει η εγγύηση και με τη ρήτρα 
ότι καλύπτονται και τόκοι σύμφωνα με τα οριζόμενα στα 
άρθρα 32 και 34 του παρόντος. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και τα προς προ¬ 
μήθεια υλικά. 

(8) Οτι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διζήσεως. 

(9) Οτι το ποσό της εγγύησης τηρείται στη διάθεση του 
ΚΗΥΚΥ και ότι θα καταβληθεί ολικά ή μερικά χωρίς καμία 
από μέρους του εκδότη αντίρρηση ή ένσταση και χωρίς να 
ερευνηθεί το βάσιμο ή μη της απαίτησης μέσα σε τρεις (3) 
ημέρες από απλής έγγραφης ειδοποίησης. 

(10) Οτι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης (Ο 
χρόνος ισχύος της εγγύησης πρέπει να είναι μεγαλύτερος 
από τον συμβατικό χρόνο φόρτωσης ή παράδοσης, κατά 
τον χρόνο που με βάση τη σύμβαση ο αγοραστής υποχρε- 
ούται να παραλάβει τα υλικά πλέον δύο (2) μήνες). 

(12) Οτι ο εκδότης της εγγύησης υποχρεούται ν^ προ- 

βει στη παράταση της ισχύος της εγγύησης ύστερα από 
απλό έγγραφο του ΚΗΥΚΥ. 

γ. Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλλό¬ 
μενους. Σε περίπτωση που το υλικό είναι διαιρετό και η 
παράδοση γίνεται,σύμφωνα με τη σύμβαση, τμηματικά, η 
εγγύηση αποδεσμεύεται σταδιακά κατά ποσόν που ανα¬ 
λογεί στην αξία του μέρους της ποσότητας που παραλή- 
φθηκε οριστικά. Εάν στο πρωτόκολλο παραλαβής αναφέ- 
ρονται παρατηρήσεις ή υπάρχει εκπρόθεσμη παράδοση,η 
παραπάνω σταδιακή αποδέσμευση γίνεται μετά την αντι¬ 
μετώπιση, κατά τα προβλεπόμενα, των παρατηρήσεων και 
του εκπρόθεσμου. 

4. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

5. Στις περιπτώσεις που από τη διακήρυξη προβλέπεται 
εγγύηση καλής λειτουργίας ή διατήρησης, ο προμηθευτής 
υποχρεούται να καταθέσει χρηματική εγγύηση, πριν από 
την έναρξη του χρόνου καλής λειτουργίας ή διατήρησης, η 
αξία της οποίας καθορίζεται στη διακήρυξη. Η εγγύηση 
αυτή πρέπει να περιλαμβάνει όρους όπως της εγγύησης 
καλής εκτέλεσης. Ο χρόνος ισχύος της εγγύησης πρέπει 
να είναι μεγαλύτερος από τον συμβατικό χρόνο εγγύησης 
καλής λειτουργίας ή διατήρησης κατά τρεις (3) μήνες. 

6. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κράτη 
μέλη της ΕΟΚ και έχουν σύμφωνα με τη νομοθεσία των 
κρατών μελών αυτό το δικαίωμα, συνοδευόμενες από επί¬ 
σημη μετάφρασή τους στην ελληνική. 

7. Εντοκα γραμμάτια δημοσίου 

α. Οι τίτλοι των εντόκων γραμματίων του Δημοσίου γίνο¬ 
νται δεκτοί στην ονομαστική τους αξία, ως εγγύηση συμ¬ 
μετοχής στους διαγωνισμούς. 

β. Σε περίπτωση που συντρέξουν οι οριζόμενες από τον 
παρόντα Κανονισμό περιπτώσεις κατάπτωσης της εγγύη¬ 
σης συμμετοχής γίνεται εκποίηση των εντόκων γραμμα¬ 
τίων του Δημοσίου στην αξία που αντιπροσωπεύουν κατά 
τον χρόνο της εκποίησης τους. 

γ. Η επιστροφή των εντόκων γραμματίων του Δημοσίου 
γίνεται με παραλαβή τούτων από τον δικαιούχο ή εξουσιο¬ 
δοτημένο εκπρόσωπό του με την υπογραφή σχετικού 
αποδεικτικού παραλαβής. 

ΚΕΦΑΛΑΙΟ Γ 

ΕΚΤΕΛΕΣΗ ΠΡΟΜΗΘΕΙΩΝ 
Άρθρο 26 

Χρόνος φόρτωσης ή παράδοσης υλικών 

1. Ο προμηθευτής υποχρεούται να παραδίδει το υλικό 
μέσα στα χρονικά όρια και με τον τρόπο που ορίζει η σύμ¬ 
βαση. 

2. Ο συμβατικός χρόνος φόρτωσης - παράδοσης μπο¬ 
ρεί με απόφαση του Δ.Σ ΚΗΥΚΥ και μετά από γνωμοδό¬ 
τηση του αρμοδίου οργάνου, να παρατείνεται μέχρι το 1 /4 
αυτού ύστερα από σχετικό αίτημα του προμηθευτή που 
υποβάλλεται υποχρεωτικά πριν από τη λήξη του συμβατι¬ 
κού χρόνου. Σε περίπτωση που ο συμβατικός χρόνος φόρ- 


τωσης-παράδοσης δεν είναι μεγαλύτερος από 30 ημερο¬ 
λογιακές ημέρες, μπορεί με απόφαση του Δ.Σ ΚΗΥΚΥ και 
μετά από γνωμοδότηση του αρμοδίου οργάνου, να παρα- 
τείνεται μέχρι το 1 /2 αυτού. Το χρονικό διάστημα από την 
υποβολή του αιτήματος μέχρι τη λήξη του συμβατικού χρό¬ 
νου φόρτωσης - παράδοσης, δεν μπορεί να είναι μικρό¬ 
τερο από το 1 /8 ολόκληρου του συμβατικού χρόνου. Μετά 
τη λήξη του συμβατικού χρόνου φόρτωσης-παράδοσης, 
το υλικό δεν παραλαμβάνεται από την επιτροπή παραλα¬ 
βής, μέχρι την έκδοση της απόφασης σχετικά με αιτη- 
θείσα παράταση, άσχετα εάν το αίτημα του προμηθευτή 
υποβλήθηκε έγκαιρα.Ο προμηθευτής κηρύσσεται έκπτω¬ 
τος σε περίπτωση που λήξει ο συμβατικός χρόνος φόρτω¬ 
σης-παράδοσης και δεν υποβλήθηκε έγκαιρα αίτημα πα¬ 
ράτασής του ή έληξε ο παραταθείς κατά τ’ανωτέρω χρό¬ 
νος, χωρίς να παραδώσει το υλικό. 

3. Ο προμηθευτής υποχρεούται να ειδοποιεί το ΚΗΥΚΥ 
για την ημερομηνία που προτίθεται να παραδόσει το υλικό, 
τουλάχιστον πέντε (5) εργάσιμες ημέρες νωρίτερα. 

4. Μετά από κάθε προσκόμιση υλικού στην αποθήκη 
υποδοχής τούτων, ο προμηθευτής υποχρεούται να υποβά¬ 
λει στην Υπηρεσία αποδεικτικό, θεωρημένο από τον 
υπεύθυνο της αποθήκης, στο οποίο να αναφέρονται η 
ημερομηνία προσκόμισης, το υλικό, η ποσότητα και ο 
αριθμός της σύμβασης σε εκτέλεση της οποίας προσκομί¬ 
στηκε. 

5. Ο συμβατικός χρόνος φόρτωσης - παράδοσης μπο¬ 
ρεί με απόφαση του Δ.Σ ΚΗΥΚΥ, ύστερα από γνωμοδό¬ 
τηση του αρμοδίου οργάνου, να μετατίθεται. Μετάθεση 
γίνεται σε περίπτωση σοβαροτάτων λόγων που συνιστούν 
αντικειμενική αδυναμία εμπρόθεσμης παράδοσης των 
συμβατικών ειδών ή σε περιπτώσεις που συντρέχουν λόγοι 
που συνιστούν ανωτέρα βία. Στις περιπτώσεις μετάθεσης 
του συμβατικού χρόνου φόρτωσης παράδοσης, δεν επι¬ 
βάλλονται κυρώσεις. 

Άρθρο 27 
Παραλαβή υλικών 

1. Η παραλαβή των υλικών γίνεται από τις αρμόδιες Επι¬ 
τροπές Παραλαβών κατά τις διατάξεις του άρθρου 40 του 
παρόντος. 

2. Τυχόν απαιτούμενες δευτεροβάθμιες επιτροπές πα¬ 
ραλαβής ορίζονται κατά περίπτωση με απόφαση του Δ.Σ. 
ΚΗΥΚΥ κατά τις διατάξεις του άρθρου 14 του Νόμου 
1797/88, όπως τροποποιήθηκε με τις διατάξεις του άρ¬ 
θρου 40 του Ν. 2000/91. 

3. Κατά την διαδικασία παραλαβής των υλικών καλείται 
να παραστεί, εφόσον το επιθυμεί, ο προμηθευτής και διε- 
νεργείται ποσοτικός και ποιοτικός έλεγχος. Ο ποιοτικός 
έλεγχος, εφόσον δεν ορίζεται διαφορετικά στην σύμβαση, 
ενεργείται: 

α. Με μακροσκοπική εξέταση. 

β. Με χημική ή μηχανική εξέταση. 

γ. Με πρακτική δοκιμασία. 

δ. Με όλους ή με όσους από τους παραπάνω τρόπους 
χρειάζεται, ανάλογα με το προς προμήθεια υλικό ή και με 
όποιοδήποτε άλλο ενδεικνυόμενο τρόπο, κατά την κρίση 
της επιτροπής παραλαβής. 

4. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από την επιτροπή πα- 

ραλαβής οριστικό πρωτόκολλο (παραλαβής ή απόρριψης) 
μετά την διενέργεια του μακροσκοπικού ελέγχου. Οταν η 
σύμβαση προβλέπει, εκτός από την μακροσκοπική εξέ¬ 
ταση και άλλους ελέγχους ( όπως χημική εξέταση, μηχα¬ 
νική εξέταση, πρακτική δοκιμασία ) συντάσσεται από την 
επιτροπή παραλαβής, εκτός από το πρωτόκολλο μακρο¬ 
σκοπικού ελέγχου και δειγματοληψίας και οριστικό πρω¬ 
τόκολλο (παραλαβής ή απόρριψης) μετά τα αποτελέσματα 
των ελέγχων τούτων. Εάν λόγω της φύσης του είδους, 
όλοι οι προβλεπόμενοι από την σύμβαση έλεγχοι γίνονται 
από την επιτροπή παραλαβής και δεν μεσολαβούν εργα¬ 
στηριακοί και λοιποί έλεγχοι για την σύνταξη του οριστικού 
πρωτοκόλλου, τούτο συντάσσεται από την επιτροπή χωρίς 
να προηγηθεί σύνταξη πρωτοκόλλου μακροσκοπικού 
ελέγχου και δειγματοληψίας. 

5. Σε περίπτωση που η Επιτροπή παραλαβής απορρίψει 
το υλικό, αναφέρει στο σχετικό πρωτόκολλο τις παρεκκλί¬ 
σεις που παρουσιάζει τούτο από τους όρους της σύμβα¬ 
σης και τους λόγους της απόρριψης και γνωματεύει αν το 
υλικό μπορεί να χρησιμοποιηθεί. Εφόσον κριθεί από το 
αρμόδιο όργανο ότι οι παρεκκλίσεις του υλικού δεν επηρε¬ 
άζουν την καταλληλότητά του και μπορεί να χρησιμοποιη¬ 
θεί, με απόφαση του Δ.Σ. μπορεί να εγκριθεί η παραλαβή 
του υλικού που απορρίφθηκε από την Επιτροπή παραλα¬ 
βής, με ή χωρίς έκπτωση επί της συμβατικής τιμής. 
Υστερα από την απόφαση αυτή η επιτροπή παραλαβής 
υποχρεούται να προβεί στην παραλαβή του υλικού και να 
συντάξει σχετικό πρωτόκολλο οριστικής παραλαβής σύμ¬ 
φωνα με τα αναφερόμενα στην απόφαση. Εαν το υλικό 
απορρίπτεται από την επιτροπή παραλαβής λόγω παρεκ¬ 
κλίσεων που διαπιστώθηκαν κατά τον μακροσκοπικό 
έλεγχο, η επιτροπή δεν προβαίνει στην λήψη και απο¬ 
στολή δειγμάτων και αντιδειγμάτων για άλλους περαιτέρω 
ελέγχους. Τα παραπάνω δείγματα λαμβάνονται και απο- 
στέλλονται προς έλεγχο, στην περίπτωση που με από¬ 
φαση του Δ.Σ., εγκρίθηκε η μακροσκοπική παραλαβή υλι¬ 
κού που απορρίφθηκε από την επιτροπή παραλαβής λόγω 
παρεκκλίσεων που διαπιστώθηκαν κατά τον μακροσκο¬ 
πικό έλεγχο. Στην περίπτωση αυτή το οριστικό πρωτό¬ 
κολλο (παραλαβής ή απόρριψης) συντάσσεται μετά τα 
αποτελέσματα του ελέγχου των δειγμάτων. Με απόφαση 
του Δ.Σ., ύστερα από γνωμοδότηση του αρμόδιου οργά¬ 
νου, μπορεί να εγκριθεί η παραλαβή υλικού για το οποίο η 
επιτροπή παραλαβής εξέδωσε οριστικό πρωτόκολλο, στο 
οποίο αναφέρει παρεκκλίσεις από τους όρους της σύμβα¬ 
σης με ή χωρίς έκπτωση. 

6. Σε δευτεροβάθμια επιτροπή παραλαβής παραπέμπο- 
νται για επανεξέταση περιπτώσεις υλικών που απορρί- 
φθηκαν ή κρίθηκαν παραληπτέα με αποκλίσεις που διαπι¬ 
στώθηκαν κατά τον μακροσκοπικό έλεγχο ή από άλλους 
ελέγχους που διενήργησε η μόνιμη επιτροπή παραλαβής. 

Η παραπομπή κατά τα ανωτέρω γίνεται ύστερα από σχε¬ 
τικό αίτημα του προμηθευτή ή αυτεπάγγελτα από την 
Υπηρεσία. Η δευτεροβάθμια επιτροπή παραλαβής προ¬ 
βαίνει, κατά περίπτωση, στους ελέγχους που διενεργεί 
και η μόνιμη επιτροπή παραλαβής και συντάσσει σχετικό 
πρωτόκολλο (παραλαβής ή απόρριψης). Σε περίπτωση 
που η σύμβαση προβλέπει εκτός από τον μακροσκοπικό 
έλεγχο και άλλους ελέγχους, η επιτροπή, εάν το υλικό κρί- 
νεται απ αυτήν παραληπτέο με βάση τον μακροσκοπικό 


έλεγχο,λαμβάνει και αποστέλλει τα προβλεπόμενα δείγ¬ 
ματα και αντιδείγματα. Στη περίπτωση που το υλικό κρίνε- 
ται από την Επιτροπή παραλαβής απορριπτέο με βάση τον 
μακροσκοπικό έλεγχο, δεν προβαίνει σε δειγματοληψία 
και στους τυχόν περαιτέρω προβλεπόμενους ελέγχους. 

Εφόσον κριθεί από το αρμόδιο όργανο ότι οι παρεκκλί¬ 
σεις αυτές του υλικού δεν επηρεάζουν την καταλληλότητά 
του και μπορεί να χρησιμοποιηθεί, με απόφαση του Δ.Σ. 
μπορεί να εγκριθεί η παραλαβή του υλικού που απορρί¬ 
φθηκε απο την επιτροπή παραλαβής με ή χωρίς έκπτωση 
επί της συμβατικής τιμής. Υστερα από την απόφαση αυτή, 
η δευτεροβάθμια επιτροπή παραλαβής υποχρεούται να 
προβεί στην παραλαβή του υλικού και να συντάξει σχετικό 
πρωτόκολλο οριστικής παραλαβής, σύμφωνα με τα ανα¬ 
φερόμενα στην απόφαση. Το αίτημα για επανεξέταση υλι¬ 
κού σε δευτεροβάθμια επιτροπή παραλαβής, υποβάλλεται 
από τον προμηθευτή, μέσα σε ανατρεπτική προθεσμία εί¬ 
κοσι (20) ημερών από την ημερομηνία κοινοποίησης της 
σχετικής απόφασης. Τα έξοδα της δευτεροβάθμιας επι¬ 
τροπής παραλαβής, βαρύνουν τον προμηθευτή, εφόσον 
τα είδη απορριφθούν οριστικά ή παραληφθούν με έκ¬ 
πτωση, ανεξάρτητα εάν η ανάθεση για επανεξέταση γίνε¬ 
ται μετά από αίτημα του προμηθευτή ή αυτεπάγγελτα. Τα 
έξοδα αυτά καταλογίζονται με απόφαση του Δ.Σ. και εκπί- 
πτονται από το λαβείν του προμηθευτή, ή εισπράτονται 
από την εγγύηση καλής εκτέλεσης της σύμβασης ή με βε¬ 
βαίωση μέσω της ΕΤΕ. 

7. Τα πρωτόκολλα που συντάσσονται από τις Επιτροπές 
Παραλαβών κοινοποιούνται υποχρεωτικά και στους προ¬ 
μηθευτές. 

8. Με απόφαση του Δ.Σ. μπορεί να παραπέμπεται δειγ¬ 
ματοληπτικά για επανεξέταση υλικό σε επιτροπή παραλα- 
βής, που συγκροτείται προς τούτο, ακόμη και στην περί¬ 
πτωση που παραλήφθηκε οριστικά από την μόνιμη επι¬ 
τροπή παραλαβής.Στην περίπτωση αυτή ισχύουν για το 
Κ.Η.Υ.Κ.Υ. και για τον προμηθευτή τα αναφερόμενα στην 
παραπάνω παράγραφο 5. 

Άρθρο 28 

Χρόνος παραλαβής υλικών 

1. Η παραλαβή των υλικών και η έκδοση των σχετικών 
πρωτοκόλλων παραλαβής πραγματοποιείται μέσα στον 
καθοριζόμενο από τη σύμβαση χρόνο. 

2. Σε περίπτωση που η σύμβαση προβλέπει μόνο μα¬ 
κροσκοπική εξέταση ή και άλλους ελέγχους που διενερ- 
γούνται από την ίδια την επιτροπή ή και ελέγχους που διε- 
νεργούνται από άλλα όργανα (όπως εργαστήρια , δοκιμα¬ 
στήρια) που ανήκουν στο ΚΗΥΚΥ, ο συμβατικός χρόνος 
παραλαβής αρχίζει από την ημερομηνία πραγματικής προ¬ 
σκόμισης του υλικού. Σε περίπτωση που η σύμβαση προ¬ 
βλέπει, εκτός από μακροσκοπική εξέταση και άλλους 
ελέγχους που διενεργούνται από άλλα όργανα που δεν 
ανήκουν στο ΚΗΥΚΥ, ο συμβατικός χρόνος παραλαβής 
αρχίζει από την ημερομηνία πραγματικής προσκόμισης 
του υλικού χωρίς να υπολογίζεται σ’ αυτόν το χρονικό διά¬ 
στημα από την αποστολή των δειγμάτων για έλεγχο, μέχρι 
την κοινοποίηση των αποτελεσμάτων του ελέγχου στην 
επιτροπή. Εφόσον ο προμηθευτής δεν τηρήσει την υπο¬ 
χρέωση της παραγράφου 3, του άρθρου 26 του παρόντος 

ο συμβατικός χρόνος παραλαβής αρχίζει από την ημερο¬ 
μηνία που η επιτροπή παραλαβής είναι σε θέση να προβεί 
στην διαδικασία παραλαβής. 

3. Εάν η παραλαβή των υλικών και η σύνταξη του σχετι¬ 
κού πρωτοκόλλου δεν πραγματοποιηθεί από την επιτροπή 
παραλαβής μέσα στον οριζόμενο από τη σύμβαση χρόνο, 
θεωρείται ότι η παραλαβή συντελέσθηκε αυτοδίκαια, με 
κάθε επιφύλαξη των δικαιωμάτων του ΚΗΥΚΥ και εκδίδε- 
ται προς τούτο σχετική απόφαση του Δ.Σ., με βάση μόνο 
το θεωρημένο από την υπηρεσία που παραλαμβάνει τα 
υλικά αποδεικτικό προσκόμισης τούτων, σύμφωνα δε με 
την απόφαση αυτή η αποθήκη του ΚΗΥΚΥ εκδίδει δελτίο 
εισαγωγής του υλικού. 

4. Ανεξάρτητα από την, κατά τα ανωτέρω, αυτοδίκαιη 
παραλαβή και την πληρωμή του προμηθευτή, πραγματο¬ 
ποιούνται οι προβλεπόμενοι από τη σύμβαση έλεγχοι από 
επιτροπή που συγκροτείται με απόφαση του Δ.Σ. ΚΗΥΚΥ, 
στην οποία δεν μπορεί να συμμετέχουν ο πρόεδρος και τα 
μέλη της επιτροπής που δεν πραγματοποίησε την παρα¬ 
λαβή στον προβλεπόμενο από την σύμβαση χρόνο και 
όταν: 

α. Το υλικό κρίνεται απορριπτέο, ο προμηθευτής υπο- 
χρεούται να το αντικαταστήσει σύμφωνα με τα ισχύοντα, 
άλλως υπόκειται στις προβλεπόμενες σχετικές κυρώ¬ 
σεις. 

β. Το υλικό παρουσιάζει αποκλίσεις από τους όρους της 
σύμβασης, κρίνεται όμως παραληπτέο, ο προμηθευτής 
υποχρεούται να προβεί στην αποκατάσταση τούτων, εφό¬ 
σον είναι δυνατόν, ή στην καταβολή ποσού που αντιστοιχεί 
σε έκπτωση επί της συμβατικής τιμής, εφόσον αποφασι- 
σθεί παραλαβή με έκπτωση. Και για τις δύο παραπάνω 
ρυθμίσεις εκδίδεται απόφαση του Δ.Σ. ΚΗΥΚΥ. Η παρα¬ 
πάνω επιτροπή παραλαβής προβαίνει σε όλες τις διαδικα¬ 
σίες παραλαβής που προβλέπονται από την σύμβαση και 
συντάσσει σχετικό πρωτόκολλο, η δε αμοιβή των μετασχό- 
ντων σε αυτή και τυχόν άλλα έξοδα, βαρύνουν το ΚΗΥΚΥ. 
Οποιαδήποτε ενέργεια που τυχόν έγινε από την αρχική 
επιτροπή παραλαβής, δεν λαμβάνεται υπόψη. 

Άρθρο 29 

Ναύλωση - Ασφάλιση 

1. Στην περίπτωση που η προμήθεια πραγματοποιείται 
με τον όρο παράδοσης ΡΟΒ - ΡΟΤ, η εκλογή του μεταφο¬ 
ρικού μέσου γίνεται με μέριμνα και δαπάνη του ΚΗΥΚΥ. Ο 
προμηθευτής μετά την υπογραφή της σύμβασης υποχρε- 
ούται να ζητήσει από το ΚΗΥΚΥ έγγραφες οδηγίες σχε¬ 
τικά με τη μεταφορά του υλικού. Στις άλλες περιπτώσεις η 
εκλογή του μεταφορικού μέσου γίνεται με μέριμνα και δα¬ 
πάνη του προμηθευτή με τους εξής περιορισμούς: 

α. Δεν επιτρέπεται η μεταφόρτωση σε ενδιάμεσους 
σταθμούς ή λιμάνια, χωρίς ειδική έγκριση του ΚΗΥΚΥ. 

β. Εφόσον το μεταφορικό μέσο είναι πλοίο, τούτο υπό- 
κειται στους όρους και συμφωνίες της ΟΙΆ55ΙΡΙΟΑΤΙΟΝ 
01_Αυ3Ε5. 

Επίσης η φόρτωση γίνεται μέσα στα κύτη και όχι στο 
κατάστρωμα του πλοίου εκτός των περιπτώσεων εκείνων 
που δοθεί ειδική άδεια από το ΚΗΥΚΥ. Τυχόν επασφάλι- 
στρα λόγω ηλικίας του πλοίου, ή από οποιαδήποτε άλλη 
αιτία, βαρύνουν τον προμηθευτή, όταν η προμήθεια γίνε¬ 
ται με τον όρο παράδοσης Ο+Ρ. 


2. Στην περίπτωση που η προμήθεια πραγματοποιείται 
με όρο που η ασφάλιση γίνεται με μέριμνα και δαπάνη του 
προμηθευτή, αυτή ανατίθεται σε ασφαλιστική εταιρεία και 
καλύπτει κινδύνους επιλογής του ΚΗΥΚΥ, ανάλογα με την 
φύση του εμπορεύματος, τα περιστατικά του ταξιδιού, τη 
συσκευασία και λοιπούς συναφείς παράγοντες οι οποίοι 
θα ορίζονται στη σχετική σύμβαση. Εκτός από τους παρα¬ 
πάνω κινδύνους, καλύπτονται και κίνδυνοι όπως πολέμου, 
απεργιών, στάσεων, πολιτικών ταραχών, όπως αυτοί ορί¬ 
ζονται στις ρήτρες του ινστιτούτου των ασφαλιστών Λονδί¬ 
νου που ισχύουν κάθε φορά. 

3. Σε άλες τις περιπτώσεις ασφαλίσεων η έναρξη και η 
λήξη των ασφαλιζομένων κινδύνων μεταφοράς θα γίνεται 
σύμφωνα με την ρήτρα από αποθήκη σε αποθήκη (\Λ/ΑΒΕ- 
ΗΟΙΙ5Ε ΤΟ νΥΑΗΕΗΟυβΕ) περιλαμβανομένης και της 
παραμονής των εμπορευμάτων στους τελωνειακούς χώ¬ 
ρους ή άλλες αποθήκες ΤΗΑΝ3ΙΤΟ του τόπου προορι¬ 
σμού των υλικών, για 45 ημέρες από την άφιξή τους. 

4. Η ασφάλιση καλύπτει την αξία ΟΙΡ του εμπορεύματος 
πλέον 5%. 

Άρθρο 30 

Ανακοίνωση φόρτωσης 

1. Ο προμηθευτής αμέσως μετά την φόρτωση των υλι¬ 
κών, υποχρεούται να γνωστοποιήσει στο ΚΗΥΚΥ, με τηλε¬ 
γράφημα ή τηλετύπημα, τα στοιχεία φόρτωσης στα οποία 
να περιλαμβάνονται τουλάχιστον: 

α. Ο αριθμός της σύμβασης και της σχετικής πίστωσης 
της Τράπεζας της Ελλάδος, αν υπάρχει. 

β. Σε περίπτωση που η μεταφορά γίνεται με πλοίο, το 
όνομα του πλοίου, η εθνικότητά του και η σημαία του. 

γ. Ο αριθμός των κιβωτίων, τα επ’αυτών σημεία και 
αριθμοί, καθώς και η φορτωθείσα ποσότητα και το βάρος 
(μικτό-καθαρό). 

δ. Η ημερομηνία φόρτωσης. 

ε. Η πιθανή ημερομηνία άφιξης του μεταφορικού μέσου 
στον τόπο προορισμού. 

2. Εάν ο προμηθευτής παραλείψει ή καθυστερήσει να 
αποστείλει το παραπάνω τηλεγράφημα ή τηλετύπημα, βα- 
ρύνεται με τυχόν έξοδα υπερημεριών και παραμονής σε 
τελωνειακούς χώρους ή χώρους ΤΡΑΝΣΙΤΟ των συμβατι¬ 
κών υλικών, από την επομένη της άφιξης του μεταφορικού 
μέσου μέχρι την παραλαβή τους. 

Άρθρο 31 

Ποιοτικός έλεγχος στο εξωτερικό 

1. Οταν τα υλικά εισάγονται από το εξωτερικό πριν από 
την φόρτωση τούτων ή κατά το στάδιο κατασκευής τους, 
το ΚΗΥΚΥ μπορεί να αναθέσει, σύμφωνα με τις κείμενες 
διατάξεις περί κρατικών προμηθειών, τον ποιοτικό και πο¬ 
σοτικό έλεγχο σε διεθνές γραφείο ελέγχου. Στην περί¬ 
πτωση αυτή, η οριστική παραλαβή του υλικού γίνεται στην 
Ελλάδα από την αρμόδια επιτροπή παραλαβής,σύμφωνα 
με τα οριζόμενα από τη σύμβαση και τις κείμενες διατά¬ 
ξεις. Εαν τα αποτελέσματα του ελέγχου της επιτροπής 
παραλαβής διαφέρουν από εκείνα του διεθνούς γραφείου 
ελέγχου το γραφείο τούτο υποχρεούται να καλύψει κάθε 
σχετική ζημία που προέκυψε για το ΚΗΥΚΥ. 

2. Εναντι του διεθνούς γραφείου ελέγχου ο προμηθευ¬ 
τής έχει τις εξής υποχρεώσεις: 

α. Να διαθέτει τα απαιτούμενα τεχνικά μέσα και εργατο- 
τεχνικό προσωπικό για μετακίνηση, μετατόπιση, στοιβα- 
σία κ.λ.π. του προς έλεγχο υλικού. 

β. Να διαθέτει για την εξακρίβωση της ποιότητας του 
προς έλεγχο υλικού όσα τεχνικά μέσα έχει στην διάθεσή 
του. 

--Υ- Να έχει συγκεντρωμένα τα υλικά στην ίδια πόλη ή το¬ 
ποθεσία, άλλως βαρύνεται με τα πρόσθετα έξοδα του 
ελέγχου. 

δ. Να ενημερώνει τα αρμόδια όργανα του διεθνούς γρα¬ 
φείου ελέγχου, σχετικά με την πορεία εκτέλεσης της πα¬ 
ραγγελίας. 

ε. Σε περίπτωση απόρριψης των υλικών από το διεθνές 
γραφείο ελέγχου, ο προμηθευτής βαρύνεται με τα έξοδα 
που θα προκύψουν από τον απαιτούμενο δεύτερο έλεγχο 
ή ελέγχους. 

3. Εάν δεν προσέλθει έγκαιρα το διεθνές γραφείο ελέγ¬ 
χου για τον έλεγχο του υλικού, ο προμηθευτής υποχρεού- 
ται να απευθυνθεί στο ΚΗΥΚΥ, για να προβεί στις απαραί¬ 
τητες ενέργειες. 

4. Η αξία των δειγμάτων και αντιδειγμάτων του υλικού, 
όπου τούτο απαιτείται, κατά τον έλεγχο στο εξωτερικό, 
βαρύνει τον προμηθευτή. 

5. Το διεθνές γραφείο ελέγχου υποχρεούται: 

α. Σε περίπτωση που διαπιστωθεί κατά τον έλεγχο ότι το 
υλικό δεν ανταποκρίνεται στις απαιτήσεις της σύμβασης, 
να μην εκδόσει το πιστοποιητικό ελέγχου, αλλά να ενημε¬ 
ρώσει αμέσως το ΚΗΥΚΥ προκειμένου να λάβει οδηγίες 
για τις περαιτέρω ενέργειές του. 

β. Να αποκαταστήσει κάθε ζημία που θα προκύψει σε 
βάρος του ΚΗΥΚΥ από καθυστέρηση έκδοσης του πιστο¬ 
ποιητικού ελέγχου, ή από έκδοση πιστοποιητικού με 
εσφαλμένα στοιχεία. 

6. Το ΚΗΥΚΥ αντί να αναθέσει τον έλεγχο σε διεθνές 
γραφείο ελέγχου,μπορεί να αποστείλει επιτροπή από 
εξειδικευμένα πρόσωπα, για τη διενέργεια του ελέγχου 
στο εξωτερικό. Στην περίπτωση αυτή η επιτροπή συντάσ¬ 
σει και υποβάλλει στο ΚΗΥΚΥ πρακτικό του διενεργηθέ- 
ντος ελέγχου. Οι υποχρεώσεις του προμηθευτή έναντι της 
επιτροπής είναι οι ίδιες με εκείνες προς το διεθνές γρα¬ 
φείο ελέγχου. 

Άρθρο 32 

Κυρώσεις για εκπρόθεσμη φόρτωση - παράδοση 

1. Σε περίπτωση που το υλικό φορτωθεί-παραδοθεί ή 
αντικατασταθεί μετά τη λήξη του συμβατικού χρόνου 
όπως διαμορφώθηκε με τυχόν μετάθεση και μέχρι λήξης 
του χρόνου της παράτασης που χορηγήθηκε, σύμφωνα με 
το άρθρο 26 του παρόντος, επιβάλλονται, εκτός των τυχόν 
προβλεπομένων, κατά περίπτωση, κυρώσεων και πρό¬ 
στιμο που υπολογίζεται ως εξής: 

α. Για καθυστέρηση που περιορίζεται σε χρονικό διά¬ 
στημα που δεν υπερβαίνει το 1 /2 του μέγιστου προβλεπό- 
μενου, από το άρθρο 26 του παρόντος χρόνου παράτασης, 
2,5% επί της συμβατικής αξίας της ποσότητας που παρα¬ 
δόθηκε εκπρόθεσμα. Εάν κατά τον υπολογισμό του μισού 
του χρόνου παράτασης προκύπτει κλάσμα ημέρας, θεω¬ 
ρείται ολόκληρη ημέρα. 

β. Για καθυστέρηση που υπερβαίνει το παραπάνω 1/2, 
5% επί της συμβατικής αξίας της ποσότητας που παραδό¬ 


θηκε εκπρόθεσμα. 

2. Τα παραπάνω, κατά περίπτωση,ποσοστά προστίμων 
υπολογίζονται επί της συμβατικής αξίας των εκπρόθεσμα 
παραδοθέντων υλικών,χωρίς τον Φ.Π.Α. Σε περίπτωση 
που τα υλικά που παραδόθηκαν εκπρόθεσμα επηρεάζουν 
τη χρησιμοποίηση των υλικών που παραδόθηκαν εμπρό¬ 
θεσμα, το πρόστιμο υπολογίζεται επί της συμβατικής 
αξίας της συνολικής ποσότητας αυτών. 

3. Εφόσον με την απόφαση κήρυξης προμηθευτή εκ¬ 
πτώτου, παρέχεται σ’αυτόν η δυνατότητα να παραδώσει 
τα υλικά μέχρι την προηγούμενη της ημερομηνίας διενέρ¬ 
γειας του σε βάρος του διαγωνισμού, επιβάλλεται συνο¬ 
λικά πρόστιμο για εκπρόθεσμη παράδοση ίσο με ποσοστό 
10% της συμβατικής τιμής, ανεξάρτητα από την ημερομη¬ 
νία παράδοσης μέσα στο παρεχόμενο χρονικό διάστημα. 
Στην περίπτωση αυτή ισχύουν και τα αναφερόμενα στην 
προηγούμενη παράγραφο. Εαν ο έκπτωτος παραδώσει τα 
υλικά, ο διαγωνισμός ή τα αποτελέσματα αυτού ματαιώνο¬ 
νται, με απόφαση του Δ.Σ. ΚΗΥΚΥ ύστερα από την ορι¬ 
στική παραλαβή των υλικών. 

4. Κατά τον υπολογισμό του χρονικού διαστήματος κα¬ 
θυστέρησης φόρτωσης- παράδοσης ή αντικατάστασης, 
με απόφαση του Δ.Σ ΚΗΥΚΥ, ύστερα από γνωμοδότηση 
του αρμόδιου οργάνου, δεν λαμβάνεται υπόψη ο χρόνος 
που παρήλθε πέραν του ευλόγου, κατά τα διάφορα στάδια 
των διαδικασιών, για τον οποίο δεν ευθύνεται ο προμη¬ 
θευτής και μετατίθεται αντίστοιχα ο χρόνος φόρτωσης 
παράδοσης. 

5. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστιμο, 
καταλογίζεται σε βάρος του και τόκος επί του ποσού της 
προκαταβολής, που υπολογίζεται από την επόμενη της 
λήξης του συμβατικού ή μετατεθέντος χρόνου παράδο¬ 
σης, μέχρι της προσκόμισης του συμβατικού υλικού, με το 
ισχύον κάθε φορά ανώτατο όριο του ποσοστού του τόκου 
από δικαιοπραξία. 

6. Η είσπραξη του προστίμου και των τόκων επί της προ¬ 
καταβολής, γίνεται με παρακράτηση από το λαβείν του 
προμηθευτή ή σε περίπτωση ανεπάρκειας ή έλλειψης αυ¬ 
τού, με ισόποση κατάπτωση της εγγύησης καλής εκτέλε¬ 
σης και προκαταβολής, αντίστοιχα, εφόσον ο προμηθευ¬ 
τής δεν καταθέσει το απαιτούμενο ποσό. 

7. Σε περίπτωση ένωσης προμηθευτών το πρόστιμο και 
οι τόκοι επιβάλλονται αναλογικά σε όλα τα μέλη της ένω¬ 
σης. 

Άρθρο 33 

Απόρριψη συμβατικών υλικών - αντικατάσταση 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας των υλικών, με απόφαση 
του Δ.Σ ΚΗΥΚΥ ύστερα από γνωμοδότηση του αρμόδιου 
οργάνου,μπορεί να εγκρίνεται αντικατάστασή της με άλλη 
που να είναι σύμφωνη με τους όρους της σύμβασης, μέσα 
σε τακτή προθεσμία που ορίζεται από την απόφαση αυτή. 

Η προθεσμία αυτή δεν μπορεί να είναι μεγαλύτερη του 
1/4 του συνολικού συμβατικού χρόνου ή του 1/2 αυτού 
όταν ο συμβατικός χρόνος δεν είναι μεγαλύτερος των 30 
ημερών, σε περίπτωση που η αντικατάσταση γίνεται μετά 
τη λήξη του, ο δε προμηθευτής θεωρείται ως εκπρόθε¬ 
σμος και υπόκειται σε κυρώσεις λόγω εκπρόθεσμης παρά- 

δόσης. Εάν. ο προμηθευτής δεν αντικαταστήσει τα υλικά 
που απορρίφθηκαν μέσα στην προθεσμία που του τά¬ 
χθηκε και εφόσον έχει λήξει ο συμβατικός χρόνος, κηρύσ¬ 
σεται έκπτωτος και υπόκειται στις προβλεπόμενες κυρώ¬ 
σεις. 

Με την απόφαση αυτή καθορίζεται προθεσμία 20 ημε¬ 
ρών από την κοινοποίησή της για την παραλαβή των απορ- 
ριφθέντων υλικών. Εάν η παραλαβή γίνει μετά την παρέ¬ 
λευση των 5 πρώτων ημερών, επιβάλλεται πρόστιμο στον 
προμηθευτή 10ο/ο επί της αντίστοιχης συμβατικής αξίας. 
Σε περίπτωση τμηματικών παραδόσεων, τα απορριφθέντα 
υλικά δεν επιστρέφονται πριν την ολοκλήρωση παράδο¬ 
σης των υλικών και των υπολοίπων τμηματικών παραδό¬ 
σεων. 

Επίσης δεν επιστρέφονται πριν την παραλαβή των υλι¬ 
κών για τα οποία κηρύχθηκε έκπτωτος και του δόθηκε δι¬ 
καίωμα παράδοσης ή τη λήξη της προθεσμίας για την πα- 
ράδωση τούτων. 

Το παραπάνω πρόστιμο του 10ο/ο επιβάλλεται και στην 
περίπτωση αυτή. Μετά την παρέλευση του εικοσαημέρου 
και εφόσον δεν παραληφθούν τα υλικά, πέραν του προστί¬ 
μου, τα υλικά εκποιούνται ή καταστρέφονται κατά την 
κρίση του ΚΗΥΚΥ σύμφωνα με τα ισχύοντα για το 
Κ.Η.Υ.Κ.Υ. 

2. Η επιστροφή των υλικών που απορρίφθηκαν γίνεται 
μετά την προσκόμιση ίσης ποσότητας με την απορρι- 
φθείσα και αφού αυτή παραληφθεί οριστικά. Στην περί¬ 
πτωση αυτή ο προμηθευτής υποχρεούται να παραλάβει 
την ποσότητα που απορρίφθηκε και αντικαταστάθηκε 
μέσα σε 20 ημέρες από την ημερομηνία της οριστικής πα¬ 
ραλαβής της νέας ποσότητας. Η προθεσμία αυτή μπορεί 
να παραταθεί ύστερα από αίτημα του προμηθευτή, που θα 
υποβληθεί απαραίτητα πέντε (5) ημέρες τουλάχιστον πριν 
από την εκπνοή της, με απόφαση του Δ.Σ ΚΗΥΚΥ, με την 
οποία και επιβάλλεται πρόστιμο σε ποσοστό 2.5% επί της 
συμβατικής αξίας της συγκεκριμένης ποσότητας. Εάν πα- 
ρέλθει η προθεσμία αυτή και η παράταση που τυχόν χορη¬ 
γηθεί και ο προμηθευτής δεν παρέλαβε την απορριφθείσα 
ποσότητα, το ΚΗΥΚΥ μπορεί να προβεί στην καταστροφή 
ή εκποίηση της ποσότητας αυτής, κατά τα ισχύοντα για το 
Κ.Η.Υ.Κ.Υ. 

3. Με απόφαση του Δ.Σ ΚΗΥΚΥ, ύστερα από πρόταση 
της Υπηρεσίας, μπορεί να εγκριθεί η επιστροφή στον προ¬ 
μηθευτή των υλικών που απορρίφθηκαν πριν από την αντι¬ 
κατάσταση τους, με την προϋπόθεση ο προμηθευτής να 
καταθέσει χρηματική εγγύηση που να καλύπτει την τυχόν 
καταβληθείσα αξία της ποσότητας που απορρίφθηκε. 

μ Άρθρο 34 

Κήρυξη Προμηθευτή Εκπτώτου 

1. Ο προμηθευτής που δεν προσέρχεται μέσα στην 
προθεσμία που του ορίστηκε,να υπογράψει την σχετική 
σύμβαση, κηρύσσεται υποχρεωτικά έκπτωτος απο την κα- 
τακύρωση ή ανάθεση που έγινε στο όνομα του και απο 
κάθε δικαίωμα που απορρέει απο αυτήν, με απόφαση του 
Δ.Σ. ΚΗΥΚΥ. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από τη σύμβαση και από κάθε δι¬ 
καίωμά του που απορρέει απ’ αυτήν, εφόσον δεν φόρ¬ 
τωσε, παρέδωσε ή αντικατέστησε τα συμβατικά υλικά, 


μέσα στον συμβατικό χρόνο ή στον χρόνο παράτασης που 
του δόθηκε, σύμφωνα με όσα προβλέπονται στο άρθρο 26 
του παρόντος. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή την σύμβαση, όταν: 

α. Η σύμβαση δεν υπογράφηκε ή το υλικό δεν φορτώ¬ 
θηκε ή παραδόθηκε ή αντικαταστάθηκε με ευθύνη του' 
ΚΗΥΚΥ. 

β. Συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου 
από τη σύμβαση μπορεί να του παρασχεθεί η δυνατότητα 
παράδοσης του υλικού μέχρι την προηγούμενη της ημερο¬ 
μηνίας διενέργειας του διαγωνισμού που γίνεται σε βάρος 
του πέραν της οποίας ουδεμία παράδοση ή αντικατά¬ 
σταση απορριφθέντος υλικού γίνεται δεκτή. 

5. Στον προμηθευτή που κηρύσσεται έκπτωτος από την 
κατακύρωση, ανάθεση ή σύμβαση, επιβάλλονται, με από¬ 
φαση του Δ.Σ ΚΗΥΚΥ, ύστερα από γνωμοδότηση του αρ¬ 
μόδιου οργάνου, αθροιστικά ή διαζευτικά, οι παρακάτω 
κυρώσεις: 

α. Κατάπτωση ολική ή μερική της εγγύησης συμμετοχής 
ή καλής εκτέλεσης της σύμβασης, κατά περίπτωση. 

β. Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στον διαγωνισμό ή είχαν κληθεί για απ’ευ¬ 
θείας ανάθεση, είτε με διενέργεια διαγωνισμού, είτε με 
απ’ευθείας αγορά, αν συντρέχουν οι προϋποθέσεις του 
άρθρου 22 του παρόντος. Κάθε άμεση ή έμμεση προκα- 
λούμενη ζημία του ΚΗΥΚΥ ή η τυχόν διαφορά που θα προ- 
κύψει, καταλογίζεται σε βάρος του έκπτωτου προμη¬ 
θευτή. Ο καταλογισμός αυτός γίνεται ακόμη και στην πε¬ 
ρίπτωση που δεν πραγματοποιείται νέα προμήθεια του 
υλικού, κατά τα παραπάνω οριζόμενα. Στην περίπτωση 
αυτή, ο υπολογισμός του καταλογιζόμενου ποσού γίνεται 
με βάση κάθε στοιχείο, κατά την κρίση του αρμόδιου και 
με βάση τις αρχές της καλής πίστης και των συναλλακτι¬ 
κών ηθών. 

γ. Προσωρινός ή διαρκής αποκλεισμός του προμηθευτή 
από τις προμήθειες του Κ.Η.Υ.Κ.Υ. 

δ. Καταλογισμός στον προμηθευτή ποσού ίσου με το 
10% της αξίας των υλικών για τα οποία κηρύχθηκε έκπτω¬ 
τος όταν, του δόθηκε το δικαίωμα να παραδώσει τα υλικά 
μέχρι την προηγούμενη της ημερομηνίας διενέργειας του 
διαγωνισμού, ανεξάρτητα εάν τελικά έκανε ή όχι χρήση 
του δικαιώματος αυτού. Στην περίπτωση αυτή έχουν 
εφαρμογή και τα αναφερόμενα στην παρ. 2 του άρθρου 32 
του παρόντος. 

ε. Η είσπραξη εντόκως της τυχόν προκαταβολής που 
χορηγήθηκε στον έκπτωτο από τη σύμβαση προμηθευτή, 
είτε από ποσόν που τυχόν δικαιούται να λάβει, είτε με κα¬ 
τάθεση του ποσού από τον ίδιο, είτε με κατάπτωση της εγ¬ 
γύησης προκαταβολής. 

Ο υπολογισμός των τόκων γίνεται από την ημερομηνία 
λήψης της προκαταβολής από τον προμηθευτή μέχρι την 
ημερομηνία έκδοσης της απόφασης κήρυξής του ως εκ¬ 
πτώτου, με το ισχύον κάθε φορά ανώτατο όριο επιτοκίου 
για τόκο από δικαιοπραξία, από την ημερομηνία δε αυτή 
και μέχρι της επιστροφής της, με το ισχύον κάθε φορά επι¬ 
τόκιο για τόκο υπερημερίας. ... - 

6. Σε περίπτωση που η προμήθεια υλικού σε βάρος έκ- 

πτωτου προμηθευτή γίνεται με τροποποίηση όρων ή τεχνι¬ 
κών προδιαγραφών της κατακύρωσης, της ανάθεσης ή 
της σύμβασης, απο τις οποίες κηρύχθηκε έκπτωτος, κατά 
περίπτωση, κατά τον υπολογισμό του διαφέροντος σε βά- 
ρος του, λαμβάνεται υπόψη η διαφορά που τυχόν προκύ¬ 
πτει από την τροποποίηση των σχετικών όρων ή τεχνικών 
προδιαγραφών, η οποία συμψηφίζεται με το προς καταλο¬ 
γισμό ποσό. 

Αρθρο 35 

Τρόπος πληρωμής - απαιτούμενα δικαιολογητικά 
για πληρωμή προμηθευτή στο εσωτερικό 

1. Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους: 

α) Με την εξόφληση του 100% της συμβατικής αξίας 
μετά την οριστική παραλαβή των υλικών. 

β) Με την χορήγηση προκαταβολής μέχρι ποσοστού 
50% της συμβατικής αξίας χωρίς ΦΠΑ έναντι ισόποσης 
εγγύησης και το υπόλοιπο είτε μετά την οριστική παρα¬ 
λαβή των υλικών, είτε με πληρωμή ποσοστού 20% της 
συμβατικής αξίας χωρίς ΦΠΑ με το μακροσκοπικό πρωτό¬ 
κολλο παραλαβής και εξόφλησης της υπόλοιπης συμβάτι- 
κής αξίας με τον συνολικό ΦΠΑ μετά την οριστική παρα¬ 
λαβή των υλικών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
την σύμβαση. 

4. Τα δικαιολογητικά που απαιτούνται είναι τα εξής: 

α. Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής, θεωρη¬ 
μένο αποδεικτικό προσκόμισης του υλικού στην αποθή¬ 
κη,σύμφωνα με το άρθρο 28 του παρόντος. 

β. Αποδεικτικό εισαγωγής του υλικού στην αποθήκη του 
ΚΗΥΚΥ. 

γ. Τιμολόγιο του προμηθευτή που να αναφέρει την έν¬ 
δειξη ΕΞΟΦΛΗΘΗΚΕ. 

δ. Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη ΕΞΟΦΛΗΘΗΚΕ. 

ε. Κάθε άλλο δικαιολογητικά που τυχόν ήθελε ζητηθεί 
από τις αρμόδιες υπηρεσίες που διενεργούν τον έλεγχο 
και την πληρωμή. 

5. Στην περίπτωση που η σύμβαση προβλέπει ότι η κα¬ 
τασκευή των υλικών ή μέρος αυτών θα γίνει σε επαρχιακή 
βιομηχανία ή βιοτεχνία εκτός από τα παραπάνω δικαιολο- 
γητικά απαιτείται η προσκόμιση από τον προμηθευτή βε¬ 
βαίωσης της οικονομικής εφορίας του τόπου εγκατάστα¬ 
σής του συγκεκριμένου εργοστασίου που ορίζεται από την 
σύμβαση ότι τα υλικά κατασκευάσθηκαν στο εργοστάσιο 
αυτό. Εφόσον η κατασκευή των υλικών ολικώς ή μερικώς 
δεν γίνεται σε εργοστάσιο του προμηθευτή αυτός θα προ¬ 
σκομίσει επι πλέον αντίγραφο τιμολόγιου του εργοστα¬ 
σίου που συμμετέχει στη διαμόρφωση του τελικού προϊό¬ 
ντος σύμφωνα με τη σύμβαση, θεωρημένο από την αρμό¬ 
δια οικονομική εφορία. Εάν ο προμηθευτής δεν προσκομί¬ 


σει τα δικαιολογητικά αυτά ή εφόσον αυτά που Προσκομι- 
σθούν δεν καλύπτουν ολόκληρο το προβλεπόμενο από τη 
σύμβαση ποσοστό ΠΕΒ, που λήφθηκε υπόψη κατά την 
αξιολόγηση των αποτελεσμάτων του διαγωνισμού, θα εκ¬ 
πίπτει από το λαβείν του προμηθευτή ολόκληροή το μέρος 
της ΠΕΒ κατά περίπτωση, και θα του επιβάλλονται επι¬ 
πλέον, με απόφαση του Δ.Σ ΚΗΥΚΥ, ύστερα από γνωμο¬ 
δότηση του αρμόδιου οργάνου, και διοικητικές κυρώσεις 
(όπως χρηματικό πρόστιμο, αποκλεισμός από διαγωνι¬ 
σμούς του Κ.Η.Υ.Κ.Υ.). 

Άρθρο 36 

Τρόπος πληρωμής - Απαιτούμενα δικαιολογητικά 
για πληρωμή προμηθευτή στο εξωτερικό 

1. Η πληρωμή της αξίας των υλικών στον προμηθευτή 
μπορεί να γίνει με ένα από τους παρακάτω τρόπους: 

α) Με την εξόφληση του 100% της συμβατικής αξίας 
μετά την οριστική παραλαβή των υλικών. 

β) Με την χορήγηση προκαταβολής μέχρι ποσοστού 
50% της συμβατικής αξίας χωρίς ΦΠΑ έναντι ισόποσης 
εγγύησης και το υπόλοιπο είτε μετά την οριστική παρα¬ 
λαβή των υλικών, είτε με πληρωμή ποσοστού 20% της 
συμβατικής αξίας χωρίς ΦΠΑ με το μακροσκοπικό πρωτό¬ 
κολλο παραλαβής και εξόφλησης της υπόλοιπης συμβατι¬ 
κής αξίας με τον συνολικό ΦΠΑ μετά την οριστική παρα¬ 
λαβή των υλικών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που Καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
την σύμβαση. 

4. Η πληρωμή της αξίας των υλικών στον προμηθευτή 
γίνεται μέσω της Τράπεζας της Ελλάδος,είτε με άνοιγμα 
ενέγγυας ανέκκλητης πίστωσης, είτε με έμβασμα.Στη πε¬ 
ρίπτωση που η πληρωμή γίνεται με άνοιγμά πίστωσης δεν 
χορηγείται προκαταβολή. Οταν η πληρωμή γίνεται με έμ¬ 
βασμα μετά την οριστική παραλαβή, χορηγείται προκατα¬ 
βολή. 

5. Τα δικαιολογητικά που απαιτούνται είναι τα εξής: 
α. Σε περίπτωση προμήθειας με παράδοση ΡΟΒ ή ΡΟΤ. 

(1) Πλήρης σειρά φορτωτικών πραγματικής φόρτωσης 
στο όνομα του ΚΗΥΚΥ ή σε διαταγή αυτού,που να αναφέ¬ 
ρουν ότι ο ναύλος πληρώνεται στον τόπο προορισμού. 

(2) Πιστοποιητικό προέλευσης και κατασκευής των υλι¬ 
κών (3) Τιμολόγιο του προμηθευτή που θα φέρει την έν¬ 
δειξη ότι έχει εξοφληθεί. 

(4) Εξοφλητική απόδειξη του προμηθευτή, στην περί¬ 
πτωση που το τιμολόγιο δεν φέρει ένδειξη ότι εξοφλή¬ 
θηκε. 

(5) Ζυγολόγιο ή μετρολόγιο. 

(6) Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή · 
πρακτικό, εάν ανατεθεί ο έλεγχος αυτός σε επιτροπή. 

(7) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα και αποδεικτικό εισαγωγής του υλι¬ 
κού στην αποθήκη του ΚΗΥΚΥ, εφόσον από τη σύμβαση 

προβλέπεται η πληρωμή να γίνεται μετά την οριστική πο¬ 
σοτική και ποιοτική παραλαβή του υλικού στην Ελλάδα. 

(8) Αντίγραφο τηλεγραφήματος ή τηλετυπήματος του 
προμηθευτή, με το οποίο να γνωρίζει στο ΚΗΥΚΥ τα στοι¬ 
χεία της φόρτωσης. 

β. Στην περίπτωση προμήθειας με τον όρο παράδοσης 
Ο+Ρ. Όλα τα παραπάνω δικαιολογητικά, με την διαφορά 
ότι η φορτωτική θα αναφέρει ότι ο ναύλος έχει πληρωθεί, 
γ. Στην περίπτωση προμήθειας με τον όρο ΟΙΡ. 

(1) Ολα τα παραπάνω δικαιολογητικά για την περίπτωση 
Ο+Ρ. 

(2) Ασφαλιστήριο συμβόλαιο ή πιστοποιητικό ασφάλι¬ 
σης ασφαλιστικής Εταιρίας, που να καλύπτει τους κινδύ¬ 
νους που προβλέπονται στο άρθρο 29 του παρόντος. 

(3) Απόδειξη πληρωμής των ασφαλίστρων. 

δ. Στην περίπτωση προμήθειας με τον όρο παράδοσης 
«ελεύθερον». 

(1) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα ή στην περίπτωση αυτοδίκαιης πα¬ 
ραλαβής, θεωρημένο αποδεικτικό προσκόμισης του υλι¬ 
κού στην αποθήκη, σύμφωνα με το άρθρο 28 του παρό¬ 
ντος. 

(2) Τιμολόγιο του προμηθευτή, που να φέρει την έν¬ 
δειξη ΕΞΟΦΛΗΘΗΚΕ. 

(3) Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη ΕΞΟΦΛΗΘΗΚΕ. 

(4) Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

6. Πέραν των ανωτέρω δικαιολογητικών οι αρμόδιες 
υπηρεσίες που διενεργούν τον έλεγχο και τη πληρωμή 
μπορούν να ζητήσουν και οποιοδήποτε άλλο. 

Αρθρο 37 

Δείγματα - Δειγματοληψία - Εργαστηριακές Εξετάσεις 

1. Τα δείγματα που χρησιμοποιούνται κατά την διενέρ¬ 
γεια των προμηθειών υπάγονται στις παρακάτω κατηγο¬ 
ρίες. 

α. Δείγματα ΚΗΥΚΥ. 

Στην κατηγορία αυτή υπάγονται τα δείγματα που απο¬ 
στέλλει το ΚΗΥΚΥ, βάσει των οποίων θα πραγματοποιηθεί 
η προμήθεια. 

β. Δείγματα προμηθευτών. 

Στην περίπτωση αυτή υπάγονται τα δείγματα που κατα¬ 
θέτουν οι προμηθευτές, όταν απαιτείται, κατά την διενέρ¬ 
γεια του διαγωνισμού. 

γ. Δείγματα από τα προς παραλαβή συμβατικά υλικά. 
Στην κατηγορία αυτή υπάγονται τα δείγματα που λαμβά- 
νονται από τις επιτροπές παραλαβής προς δειγμάτιση των 
υλικών που παραδίδουν οι προμηθευτές σε εκτέλεση συμ¬ 
βάσεων. 

2. Κάθε δείγμα ανάλογα με την φύση του προς προμή¬ 
θεια υλικού, πρέπει να είναι σε ποσότητα ή μέγεθος από¬ 
λυτα επαρκές για την σχετική μηχανική, χημική ή μακρο¬ 
σκοπική εξέταση, ή πρακτική δοκιμασία. 

Η ποσότητα ή το μέγεθος των δειγμάτων μπορεί να ορί¬ 
ζονται: 

α. Απο το ΚΗΥΚΥ, προκειμένου για δείγματά του (κατη¬ 
γορία α). 

β. Με την διακήρυξη ή πρόσκληση, προκειμένου για 


δείγματα προμηθευτών (κατηγορία β). 

γ. Από τη σύμβαση, προκειμένου για δείγματα των προς 
παραλαβή συμβατικών υλικών (κατηγορία γ). 

Εφόσον στη σχετική σύμβαση δεν αναφέρεται η ποσό¬ 
τητα και το μέγεθος των δειγμάτων, ισχύουν οι διατάξεις 
για τις δειγματοληψίες του Γ ενικού Χημείου του Κράτους 
(Γ.Χ.Κ.). 

3. Τα δείγματα όλων των κατηγοριών κατατίθενται στην 
αρμόδια Υπηρεσία εις διπλούν, (δείγμα - αντίδειγμα) με 
εξαίρεση : 

α. Τα δείγματα του ΚΗΥΚΥ , εφόσον η Υπηρεσία έχει 
ορίσει διαφορετικά. 

β. Τα δείγματα τα οποία λόγω της φύσης τους ή της 
αξίας τους, δεν μπορούν να σταλούν ή να υποβληθούν εις 
διπλούν. 

γ. Τα δείγματα που λαμβάνουν οι επιτροπές παραλαβής 
κατά την διαδικασία ελέγχου των προς παραλαβή συμβατι¬ 
κών υλικών, τα οποία λαμβάνονται μεν εις διπλούν, πλην 
όμως, το ένα απ αυτά αποστέλλεται απευθείας από την 
επιτροπή για εργαστηριακή ή μηχανική εξέταση ή χρησι¬ 
μοποιείται για πρακτική δοκιμασία. 

4. Εφόσον από την διακήρυξη ή την πρόσκληση δεν 
προβλέπεται κατάθεση δειγμάτων,τυχόν προσκομιζόμενα 
από τους προμηθευτές δείγματα δεν γίνονται δεκτά. 

5. Δείγματα που δεν είναι κατά τρόπον εμφανή σύμ¬ 
φωνα με τα προβλεπόμενα από την διακήρυξη ή την πρό¬ 
σκληση δεν γίνονται δεκτά. 

6. Εφόσον τα δείγματα ανήκουν σε ευπαθή ή επικίν¬ 
δυνα υλικά, ο προμηθευτής υποχρεούται να αναφέρει 
τούτο εγγράφως επί του δείγματος στην ελληνική 
γλώσσα, καθορίζοντας συγχρόνως τον τρόπον φύλαξης 
και συντήρησής τους. Για δείγματα ΚΗΥΚΥ καθώς και 
δείγματα από τα προς παραλαβή συμβατικά υλικά που 
ανήκουν στην κατηγορία αυτή, την παραπάνω υποχρέωση 
έχει το ΚΗΥΚΥ και ο πρόεδρος της επιτροπής, αντίστοιχα. 

7. Εφόσον η προμήθεια του υλικού γίνεται με βάση δείγ¬ 
ματα του ΚΗΥΚΥ, οι ενδιαφερόμενοι μπορούν να λαμβά¬ 
νουν γνώση του δείγματος αυτού κατά το διάστημα της 
προθεσμίας που ορίζεται από την διακήρυξη ή την πρό¬ 
σκληση είτε με απλή μακροσκοπική εξέταση αυτού από 
τους ενδιαφερόμενους, είτε με λήψη αντιγράφου ή απει¬ 
κόνισης αυτού, με δική τους μέριμνα και ευθύνη. 

8. Κατά την αξιολόγηση των προσφορών από το αρμόδιο 
όργανο, τίθενται υπόψη του και τα σχετικά δείγματα. 

9. Η επισημοποίηση των δειγμάτων και αντιδειγμάτων 
γίνεται από το αρμόδιο για την τεχνική αξιολόγηση των 
προσφορών όργανο ως εξής: 

- Των δειγμάτων του ΚΗΥΚΥ κατά το στάδιο έκδοσης 
της προκήρυξης. 

- Των δειγμάτων που καταθέτουν οι προμηθευτές κατά 
την διενέργεια των διαγωνισμών, μετά την κατακύρωση 
της προμήθειας. 

- Τα επισημοποιηθέντα δείγματα παραλαμβάνονται 
από την Επιτροπή Παραλαβής για να χρησιμοποιηθούν 
κατά το στάδιο των ελέγχων και επιστρέφονται μετά το 
πέρας της παραλαβής των υλικών εφόσον λόγω της φύσης 
τους δεν καταστρέφονται κατά τη διαδικασία των ελέγ¬ 
χων. 

10. Στον συμβασιούχο προμηθευτή παραδίδεται, 
ύστερα από αίτημά του, το επίσημο δείγμα του ΚΗΥΚΥ ή 

μέρος αυτού, ανάλογα με τη φύση του υλικού, για να του 
χρησιμεύσει κατά την κατασκευή του και υποχρεούται να 
το επιστρέφει το αργότερο με την παράδοση του υλικού. 

11. Η επιστροφή των δειγμάτων γίνεται ως εξής: 

α. Του ΚΗΥΚΥ, μέσα σε τριάντα ημέρες από την επι- 
* στροφή τους από την επιτροπή παραλαβής και αφού έχει 
συντελεστεί η οριστική παραλαβή του συμβατικού υλικού, 
με μέριμνα και ευθύνη του ΚΗΥΚΥ. 

β. Των προμηθευτών στους οποίους δεν κατακυρώθη¬ 
καν ή δεν ανατέθηκε η προμήθεια, μέσα σε 15 ημέρες 
από την ημερομηνία της ανακοίνωσης κατακύρωσης ή 
ανάθεσης, με μέριμνα και ευθύνη τούτων. 

γ. Των συμβασιούχων προμηθευτών που κατατέθηκαν 
με την προσφορά τους και δεν καταστράφηκαν μερικώς ή 
ολικώς κατά την διαδικασία των ελέγχων, μέσα σε τριάντα 
ημέρες από την επιστροφή τους από την επιτροπή παρα¬ 
λαβής και εφόσον έχει συντελεσθεί η οριστική παραλαβή, 
με μέριμνα και ευθύνη τούτων. 

δ. Τα δείγματα που δεν χρησιμοποιήθηκαν για κατ’έ- 
φεση εξέταση, επιστρέφονται μέσα σε τριάντα (30) ημέ¬ 
ρες από την οριστική παραλαβή των συμβατικών υλικών, 
με μέριμνα και ευθύνη του προμηθευτή. 

12. Τα δείγματα που δεν θα παραλειφθούν σύμφωνα με 
τα παραπάνω, περιέρχονται στην κυριότητα του ΚΗΥΚΥ 
και εκποιούνται ή καταστρέφονται από οριζόμενη προς 
τούτο Επιτροπή. 

13. Η αξία των δειγμάτων και αντιδειγμάτων που λαμβά- 
νονται από τις επιτροπές παραλαβής, βαρύνει τους προ¬ 
μηθευτές και δεν καταβάλλεται. 

14. Εφόσον από τη σύμβαση προβλέπονται και εργα¬ 
στηριακοί έλεγχοι,αυτοί διενεργούνται από εργαστήρια 
του ΚΗΥΚΥ, εάν διαθέτει, άλλως από το Γ.Χ.Κ, ή από 
οποιοδήποτε άλλο εργαστήριο που ανήκει στο δημόσιό 
τομέα, ανάλογα με την φύση του προς προμήθεια υλικού 
και την μορφή του ελέγχου. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως κατ’έφεση εξέταση των οικείων αντι- 
δειγμάτων. Η κατ’έφεση εξέταση γίνεται ύστερα από έγ¬ 
γραφο της Υπηρεσίας, από το Γ.Χ.Κ ή σε περίπτωση που 
λόγω της φύσεως του υλικού ή της μορφής του ελέγχου, 
το Γ.Χ.Κ. δεν μπορεί να ανταποκριθεί στον έλεγχο, η κα¬ 
τ’έφεση εξέταση γίνεται από οποιοδήποτε άλλο εργαστή¬ 
ριο του δημόσιου τομέα, εκτός από το εργαστήριο που 
διενήργησε την αρχική εξέταση. Στην περίπτωση που δεν 
υπάρχει άλλο κατάλληλο εργαστήριο από αυτό που διε- 
νήργησε τον αρχικό έλεγχο, η κατ’έφεση εξέταση γίνεται 
σε αυτό, αλλά με εξεταστή του Γ.Χ.Κ. ή άλλου φορέα. Ο 
προμηθευτής υποχρεούται να καταθέσει το προβλεπό- 
μενο για την περίπτωση παράβολο. Το αίτημα του προμη¬ 
θευτή για την κατ’έφεση εξέταση πρέπει να υποβάλλεται 
μέσα σε ανατρεπτική προθεσμία είκοσι (20) ημερών από 
την γνωστοποίηση σ’αυτόν των αποτελεσμάτων της αρχι¬ 
κής εξέτασης. Κατ’ έφεση εξέταση μπορεί να γίνει και αυ- 
τεπάγγελτα με απόφαση του Δ.Σ. ΚΗΥΚΥ ύστερα από 
πρόταση της Υπηρεσίας μέσα σε είκοσι (20) ημέρες απο 
την λήψη του πρωτοκόλλου της επιτροπής παραλαβής. 
Κατά την κατ’έφεση εξέταση παρίσταται εκπρόσωπος του 
ΚΗΥΚΥ, υποχρεωτικά δε καλείται να παραστεί, εφόσον το 
επιθυμεί, και ο προμηθευτής. Εάν κατά την διενέργεια της 


κατ'έφεση εξέτασης υπάρχει διαφωνία απο τον εκπρό¬ 
σωπο του ΚΗΥΚΥ ή τον προμηθευτή, σε τεχνικό θέμα 
(όπως εφαρμοζομένη μέθοδος εξέτασης, χρήση οργά¬ 
νων) αυτή διατυπώωεται με σαφήνεια σε σχετικό πρωτό¬ 
κολλο, η δε υπόθεση παραπέμπεται στο Ανώτατο Χημικό 
Συμβούλιο για γνωμάτευση. Το αποτελέσμα της κατ’έ¬ 
φεση εξέτασης είναι υποχρεωτικό και τελεσίδικο και για 
τα δύο μέρη. 

Αρθρο 38 
Ανωτέρα βία 

1. Σε περίπτωση ανωτέρας βίας η απόδειξη αυτής βαρύ¬ 
νει εξ ολοκλήρου τον προμηθευτή. 

2. Ο προμηθευτής που επικαλείται ανωτέρα βία υπο- 
χρεούται μέσα σε είκοσι (20) ημέρες από τότε που συνέ- 
βησαν τα περιστατικά που συνιστούν την ανωτέρα βία, να 
αναφέρει εγγράφως αυτά και να προσκομίσει στην Υπη¬ 
ρεσία τα απαραίτητα αποδεικτικά στοιχεία. 

3. Σε περίπτωση που ο προμηθευτής μέσα στην ανω¬ 
τέρω προθεσμία δεν αναφέρει τα περιστατικά και δεν 
προσκομίσει τα απαιτούμενα αποδεικτικά στοιχεία, στε¬ 
ρείται του δικαιώματος να επικαλεσθεί την ύπαρξη ανωτέ- 
ρας βίας. 

Αρθρο 39 
Επίλυση διαφορών 

1. Ο προμηθευτής, ως προς την διακήρυξη και σύμβαση 
υπάγεται στην αρμοδιότητα των δικαστηρίων Αθηνών. 

2. Στη διακήρυξη ή σύμβαση, μπορεί να ορίζεται, για την 
επίλυση διαφορών, αντί της προσφυγής στα δικαστήρια η 
προσφυγή των συμβαλλομένων σε διαιτησία, που ορίζεται 
από την ισχύουσα κάθε φορά σχετική νομοθεσία. Οι απο¬ 
φάσεις της διαιτησίας είναι υποχρεωτικές για τους συμ- 
βαλλομένους. 

ΚΕΦΑΛΑΙΟ Δ’ 

ΕΙΔΙΚΕΣ ΔΙΑΤΑΞΕΙΣ 
Αρθρο 40 

Συγκρότηση Επιτροπών 

Η διεξαγωγή των διαγωνισμών προμηθειών και η παρα¬ 
λαβή των ειδών γίνεται από τις παρακάτω Επιτροπές Προ¬ 
μηθειών και Παραλαβών. 

1. Μόνιμη Επιτροπή Προμηθειών και μόνιμη Επιτροπών 
Παραλαβών 

α. Η μόνιμη Επιτροπή Προμηθειών και η μόνιμη Επι¬ 
τροπή Παραλαβών συγκροτούνται κατά μήνα Δεκέμβριο 
κάθε χρόνο για χρονικό διάστημα ενός έτους. 

Οι επιτροπές αυτές συντίθενται από τρία τακτικά μέλη 
προκειμένου για πρόχειρο διαγωνισμό και από πέντε τα¬ 
κτικά μέλη προκειμένου για δημόσιο διαγωνισμό εκ των 
οποίων τα δύο μέλη θα έχουν ειδικές γνώσεις και εμπειρία 
περί του αντικειμένου της προμήθειας. Τα μέλη ορίζονται 
μαζί με τους αναπληρωτές τους με απόφαση του Δ.Σ. του 
Κέντρου από υπαλλήλους αυτού. Με την ίδια απόφαση 
ορίζεται ο Πρόεδρος και ο Αντιπρόεδρος κάθε Επιτρο¬ 
πής. 

β. Καθήκοντα γραμματέα κάθε επιτροπής ασκεί υπάλ¬ 
ληλος του ΚΗΥΚΥ, ο οποίος ορίζεται με τον αναπληρωτή 

τσυ από τον Γενικό Δ/ντή. 

γ. Προκειμένου για προμήθεια αντικειμένων προϋπολο- 
γιζόμενης αξίας πάνω από 10.000.000 της Επιτροπής 
Προμηθειών μετέχει και ο Νομικός Σύμβουλος χωρίς δι¬ 
καίωμα ψήφου. 

δ. Με απόφαση του Δ.Σ. δύναται να συνιστάται δευτε¬ 
ροβάθμια Επιτροπή Παραλαβής για επανέλεγχο των περι¬ 
πτώσεων του άρθρου 27 του παρόντος. Με την απόφαση 
αυτή ορίζεται ο αριθμός των μελών και κάθε αναγκαία λε¬ 
πτομέρεια. 

2. Ειδικές Γνωμοδοτικές Επιτροπές 

α) Όταν γίνεται προμήθεια συστημάτων ηλεκτρονικών 
υπολογιστών ή μονάδων αυτών ή κλιματιστικών ηλεκτρο¬ 
λογιών μηχανών δύναται να συγκροτείται από το Δ.Σ. 
Κ.Η.Υ.Κ.Υ. Ειδική Γνωμοδοτική Επιτροπή προς υποβοή¬ 
θηση του έργου της Επιτροπής Προμηθειών καθώς και Ει¬ 
δική Γνωμοδοτική Επιτροπή για διευκόλυνση του έργου 
της Επιτροπής Παραλαβών. Μέλη των Ειδικών Γνωμοδοτι- 
κών Επιτροπών ορίζονται υπάλληλοι του ΚΗΥΚΥ ή και 
υπάλληλοι από άλλους φορείς του Δημόσιου τομέα με θε¬ 
ωρητικές γνώσεις και εμπειρία επί του αντικειμένου της 
προμήθειας. 

Ο αριθμός των μελών των επιτροπών αυτών, ο ορισμός 
του Προέδρου και Αντιπροέδρου και κάθε αναγκαία λε¬ 
πτομέρεια, ορίζονται με απόφαση του Δ.Σ. του ΚΗΥΚΥ. 

β) Τα πορίσματα των επιτροπών αυτών υποβάλλονται 
στις μόνιμες επιτροπές Προμηθειών και Παραλαβών αντί¬ 
στοιχα. 

γ) Εφόσον η προμήθεια αφορά αντικείμενο που η προϋ- 
πολογιζόμενη αξία υπερβαίνει τα 10.000.000 η συγκρό¬ 
τηση των Ειδικών Γνωμοδοτικών Επιτροπών είναι υποχρε¬ 
ωτική. 

δ) Καθήκοντα γραμματέως ασκεί υπάλληλος του 
ΚΗΥΚΥ, οριζόμενος με τον αναπληρωτή του από τον Γ εν. 
Δ/ντή. 

ε) Κατά την κρίση του Δ.Σ. ΚΗΥΚΥ δύναται να συγκρο¬ 
τούνται επιτροπές βοηθητικές του έργου της Ειδικής Γνω- 
μοδοτικής Επιτροπής, όταν το έργο της αξιολόγησης είναι 
μεγάλης έκτασης και τα αντικείμενα δύναται να διακρι- 
θούν μεταξύ τους. 

Οι Επιτροπές αυτές είναι τουλάχιστον τριμελείς και 
απαρτίζονται από υπαλλήλους του ΚΗΥΚΥ ή του Δημο¬ 
σίου ή του ευρύτερου Δημόσιου τομέα. 

Τα πορίσματα των βοηθητικών επιτροπών υποβάλλο¬ 
νται στην αρμόδια Ειδική Γνωμοδοτική Επιτροπή. 


Άρθρο 41 

Αποκλεισμός προμηθευτού 

Με απόφαση του Δ.Σ. ΚΗΥΚΥ ύστερα απο γνωμοδό¬ 
τηση του αρμόδιου οργάνου, μπορεί να αποκλεισθεί προ¬ 
μηθευτής από συγκεκριμμένη προμήθεια λόγω ανάρμο¬ 
στης συμπεριφοράς σε διαδικασία προμήθειας. 

Άρθρο 42 

Αναθεώρηση αποφάσεων 

1. Ο προμηθευτής μπορεί κατά των αποφάσεων που 
επιβάλλουν κυρώσεις σε βάρος του να υποβάλει αίτηση 
αναθεώρησης μέσα σε ανατρεπτική προθεσμία τριάντα 
(30) ημερών, από την ημερομηνία της κοινοποίησης της 
σχετικής απόφασης. 

2. Σχετικά με το αίτημα αναθεώρησης αποφασίζει το 
Δ.Σ. ΚΗΥΚΥ με πρόταση της Υπηρεσίας, μετά από γνώμη 
των αρμοδίων επιτροπών εφ’όσον αυτό κρίνεται ανα¬ 
γκαίο. Η απόφαση αυτή είναι και τελεσίδικη. 

ΚΕΦΑΛΑΙΟ Ε’ 

ΤΕΛΙΚΕΣ ΔΙΑΤΑΞΕΙΣ 

Άρθρο 43 

Μεταβατικές διατάξεις 

Προμήθειες για τις οποίες έχει δημοσιευθεί διακήρυξη 
ή έχει υπογράφει σύμβαση πριν την ισχύ του παρόντος 
εκτελούνται σύμφωνα με τους όρους αυτών. 

Άρθρο 44 

Έναρξη ισχύος-καταργούμενες διατάξεις 

1. Το παρόν ισχύει από την επόμενη της δημοσίευσης 
στην Εφημερίδα της Κυβερνήσεως. 

2. Από την έναρξη ισχύος του παρόντος καταργείται 
κάθε διάταξη του Κανονισμού Οικονομικής Διαχείρισης 
Λογιστικής Λειτουργίας και Προμηθειών ΚΗΥΚΥ (ΦΕΚ 
1142/Β/74 με τροποποιήσεις του), που αφορά σε θέματα 
τα οποία ρυθμίζονται με τον παρόντα Κανονισμό και ειδι¬ 
κότερα καταργούνται οι διατάξεις των κεφαλαίων Α' μέχρι 
ΣΤ' του δευτέρου μέρους του παραπάνω Κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙ ΚΟ ΤΥ ΠΟ ΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΟΒ 
5234312 

λειτουργούν καθημερινά από 8.00' έως 13.00' , 


Χ ΡΗΣ ΙΜΕΣ ΠΛΗΡΟ ΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τη λ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχ ος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρ; 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗ Σ ΙΕΣ Σ ΥΝ ΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 




Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

15.000 

β) 

» 

» 

» 

Β 


» 

30.000 

Υ) 

» 

» 

» 

Γ' 


» 

10.000 

δ) 

» 

» 

» 

Δ' 


» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π 

.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

π) 

» 

» 

» 

Δελτ. Εμπ.8< Βιομ. Ιδ. 

» 

10.000 

θ) 

» 

» 

» 

Αν. 

Ειδικού Δικαστηρίου 

» 

3.000 

ι) 

» 

» 

» 

Α.Ε 

. & Ε.Π.Ε. 

» 

200.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 


Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





